• Samozapošljavanje, zapošljavanje i javni radovi\nPokrajinski sekretarijat za privredu i turizam raspisao je konkurse za samozapošljavanje, dodelu subvencija za zapošljavanje nezaposlenih lica, kao i za sprovođenje javnih radova na teritoriji Pokrajine.\nPravo prijave za subvenciju imaju nezaposlena lica upisana na evidenciju Nacionalne službe za zapošljavanje i koja su završila obuku za samozapošljavanje. Subvencija se dodeljuje u iznosu od 182 do 456 hiljada dinara. Poslodavci za zapošljavanje nezaposlenih osoba mogu da računaju na subvencije u rasponu od 183 do 202 hiljade dinara. Što se tiče Javnih radova, oni se mogu organizovati i sprovoditi u oblasti: socijalnih i humanitarnih delatnosti, održavanja i obnavljanja javne infrastrukture, održavanja i zaštite životne sredine i prirode, kulturnih i turističkih delatnosti. Ova sredstva će se koristiti za isplatu naknade za obavljen posao u visini do 18.000 dinara po licu, na mesečnom nivou za pun fond radnih časova, odnosno srazmerno vremenu radnog angažovanja na mesečnom nivou. Utvrđeni iznos naknade za obavljen posao se uvećava za pripadajući porez i doprinose za obavezno socijalno osiguranje, obračunatih u skladu sa zakonom. Na ovaj iznos se dodaje i naknada troškova dolaska i odlaska sa rada u visini do 1.500 dinara po licu za svaki mesec angažovanja, kao i naknada troškova sprovođenja javnih radova u visini od hiljadu do dve hiljade dinara u zavisnosti od vremenske dužine javnog rada.\nIsti sekretarijat je raspisao i dva konkursa za mala i srednja preduzeća. Reč je dodeli bespovratnih sredstava za subvencionisanje troškova nabavke mašina ili opreme ili softvera ili izdataka za sticanje nematerijalne imovine u tekućoj godini, odnosno dodeli bespovratnih sredstva za subvencionisanje troškova nabavke repromaterijala u ovoj godini. Rok za podnošenje prijava je 18. maj. Više informacija o raspisanim konkursima i potrebnoj konkursnoj dokumentaciji, zainteresovani mogu pronaći na sajtu Pokrajinskog sekretarijata za privredu i turizam.\nmilangagrčin @ Sre, 10.05.2017. 05:33\nap vojvodina bespovratna sredstva javni konkursi javni radovi mala i srednja preduzeća pokrajinski sekretarijat za privredu i turizam privreda samozapošljavanje sombor zapošljavanje nezaposlenih lica\n• Radionica za mala i srednja preduzeća\nPrivredna komora Srbije organizuje seriju edukativnih radionica pod nazivom „Razvoj preduzetništva, efikasnije poslovanje i jačanje konkurentnosti”.\nJedna od lokacija na kojoj će biti organizovana ova tribina biće i Regionalna privredna komora Sombor. Radionica, u prostorijama somborske komore, zakazana je za 10. decembar, sa početkom u 11 časova. Prijavljivanje zainteresovanih traje do utorka, 8. decembra, telefonom (025/420-780) ili mejlom: dragan.stevanovic@rpksombor.co.rs. Predstavnici privredne komore, će na somborskoj radionici predočiti novi paket usluga koji obuhvata pravnu pomoć, finansijski konsalting, podršku za izlazak na ino-tržišta, kao i pomoć prilikom apliciranja ka EU fondovima. Biće predstavljen i web portal na kojem se nalaze brojne informacije o raspoloživim izvorima finansiranja, bazama potencijalnih poslovnih partnera i mnogi drugi podaci.\n- Cilj ovih radionica je unapređenje poslovnog ambijenta, podizanje konkurentnosti i efikasnosti domaće privrede i pružanje podrške sektoru malih i srednjih preduzeća. Predstavnici Ministarstva privrede će govoriti o merama finansijske podrške MSSP sa naglaskom na program podrške malim i srednjim preduzećima za nabavku opreme, dok će nadležni iz Ministarstva finansija i uprave carine predstaviti mere za pojednostavljenje carinskih procedura, te održati prezentaciju o dobrobiti novog kompjuterizovanog tranzitnog sistema (NCTS) - navodi se u pozivu.\nPrijava - RPK.doc\nmilangagrčin @ Pet, 04.12.2015. 02:08\ndragan stevanović mala i srednja preduzeća ministarstvo finansija i carine ministarstvo privrede nabavka opreme ncts - kompjuterizovani tranzitni sistem privreda program podrške radionica razvoj preduzetništva, efikasnije poslovanje i jačanje konkurentnosti regionalna privredna komora sombor\n• Predavanje o pretpristupnim fondovima\nRegionalna privredna komora i Sosiete ženeral banka organizuju predavanje na temu „Inicijativa za unapređenje malih i srednjih preduzeća”.\n- Skup je zakazan za četvrtak 10. septembar u prostorijama Regionalne privredne komore Sombor, Venac Stepe Stepanovica 30, u Somboru. Prisustvo je potrebno potvrditi Mihajlu Maćušu, stručnom saradniku u Regionalnoj privrednoj komori Sombor na tel. 063/532-887 ili putem e-mail na: office@rpksombor.co.rs - navodi se u javnom pozivu.\nPredavanje će biti podeljeno u dva segmenta. Govoriće se o bespovratnim sredstvima iz pretpristupnih fondova kao načinu finansiranja sopstvenih projekata. Ujedno biće predstavljeni realizovani predlozi u formi - od apliciranja do realizacije, te trenutno dostupni fondovi. Drugi deo predavanja posvećen je savetodavnoj ulozi banke u saradnji sa pravnim licima i preduzetnicima, te načini na koji banka može doprineti uspešnom apliciranju za sredstva iz pretpristupnih fondova.\nsavamajstor @ Sre, 09.09.2015. 02:32\nbespovratna sredstva mala i srednja preduzeća mihajlo maćuš predavanje pretpristupni fondovi privreda regionalna privredna komora societe generale sombor


Špirić: Prioritet – budžet institucija za 2012. godinu\n27.02.2012. / 12:10\nSARAJEVO, Prioritet za BiH predstavlja usvajanje budžeta za 2012. godinu, kao i postizanje dogovora o globalnom fiskalnom okviru za period od 2012. do 2014. godine, ponovio je danas ministar finansija i trezora BiH Nikola Špirić tokom razgovora sa ambasadorom Ruske Federacije u BiH Aleksandrom Bocan Harčenkom.\nNa sastanku je razgovarano o načinima poboljšanja bilateralne saradnje između dvije prijateljske zemlje, posebno u sferi ekonomskih odnosa, saopšteno je iz Špirićevog kabineta.\nKako se navodi, sagovornici su iskazali potrebu rješavanja pitanja klirinškog duga bivšeg SSSR-a prema BiH, što je u interesu i BiH i Ruske Federacije.\nŠpirić, koji je i zamjenik predsjedavajućeg Savjeta ministara BiH, informisao je ruskog ambasadora o svom viđenju daljeg razvoja ekonomskih i političkih procesa u BiH, nakon formiranja novog Savjeta ministara i usvajanja važnih zakona na putu integracija u EU.\nNa sastanku je naglašena i neophodnost provođenja presude Evropskog suda za ljudska prava u predmetu “Sejdić i Finci protiv BiH”. Srna\nTagovi: aleksandar bocan-harcenkobudzetnikola spiricsavjet ministara bih


Отворена изложба Милене Павловић БарилиOpen exhibition Milena Pavlović Barili\nOtvorena izložba Milene Pavlović BariliOpen exhibition Milena Pavlović Barili\nGrad Požarevac doživeo je još jednu afirmaciju među brojnim ljubiteljima umetnosti u našoj metropoli-Beogradu, pošto je Udruženje umetnika „Dunav Ars“ na spektakularan način obeležilo 25 godina od svog osnivanja izložbom dela Milene Pavlović Barili. Izložbu naslovljenu „Poezija Mileninih boja“ otvorila je u izložbenom prostoru „Dunavski umetnički izlog“ predsednica Udruženja Nadežda Gligorović koja se zahvalila Fondaciji Milenin dom – Galeriji Milene Pavlović Barili.\nO konceptu izložbe koja obuhvata 29 radova čuvene Požarevljanke, govorila je autorka, kustost Galerije Milene Pavlović Barili, Violeta Tomić, koja je naglasila da je poštovala hronološki red i da se postarala da ilustruje sve tri glavne faze u njenom stvaralaštvu. Naglasivši da je sudbinu mlade Milene, rođene 1909. u Požarevcu, u mnogome odredilo njeno poreklo jer je rođena iz braka Danice Pavlović, iz porodice potomaka Karađorđevića, što ju je vezivalo za srpsku tradiciju, i Bruna Barilija, kompozitora, pesnika i muzičkog kritičara, poreklom iz čuvene parmske porodice umetnika, Tomoćeva je primetila da je od najranijeg detinjstva pokazala da je izuzetno talentovana. Veoma rano obilazi svetske muzeje, uči slikarstvo, stiže na beogradsku Umetničku školu, a zatim na minhensku Akademiju, ali steceno znanje joj samo pomaže u traganju za sopstvenim izrazom.Poezija Mileninih boja\nO konceptu izložbe koja obuhvata 29 radova čuvene Požarevljanke, govorila je autorka, kustost Galerije Milene Pavlović Barili, Violeta Tomić, koja je naglasila da je poštovala hronološki red i da se postarala da ilustruje sve tri glavne faze u njenom stvaralaštvu. Naglasivši da je sudbinu mlade Milene, rođene 1909. u Požarevcu, u mnogome odredilo njeno poreklo jer je rođena iz braka Danice Pavlović, iz porodice potomaka Karađorđevića, što ju je vezivalo za srpsku tradiciju, i Bruna Barilija, kompozitora, pesnika i muzičkog kritičara, poreklom iz čuvene parmske porodice umetnika, Tomoćeva je primetila da je od najranijeg detinjstva pokazala da je izuzetno talentovana. Veoma rano obilazi svetske muzeje, uči slikarstvo, stiže na beogradsku Umetničku školu, a zatim na minhensku Akademiju, ali steceno znanje joj samo pomaže u traganju za sopstvenim izrazom.


PORESKA UPRAVA RS: Naplata doprinosa već premašila milijardu KM - Opcija\nPORESKA UPRAVA RS: Naplata doprinosa već premašila milijardu KM\nPoreska uprava Republike Srpske je u prvih osam mjeseci ove godine na račun javnih prihoda RS prikupila ukupno 1,674 milijardi maraka, što je za 51,5 miliona KM ili tri odsto više u odnosu na isti period prošle godine, uz nastavak snažnog rasta prihoda od doprinosa, koji su već za osam mjeseci premašili milijardu KM, što predstavlja rekordnu naplatu doprinosa za taj period godine od osnivanja Poreske uprave RS.\nRazlozi veće naplate doprinosa od početka ove godine su, povećanje broja obveznika doprinosa-zaposlenih u RS (prema evidencijama Poreske uprave Republike Srpske, na dan 01.08.2019. godine registrovano je 298.455 obveznika doprinosa po osnovama osiguranja koji se tretiraju kao zaposlenje, dok je na dan 01.08.2018. godine taj broj iznosio 289.039, što je za 9.416 obveznika doprinosa-zaposlenih više), zatim povećanje plata radnicima u prosvjeti i MUP-u RS, ali i povećanje minimalne plate radnicima u RS, kao i svakodnevne aktivnosti koje Poreska uprava preduzima u okviru svoje nadležnosti kroz redovnu naplatu i terenske kontrole. Smatramo da je na ovakve pokazatelje, pored dobre makroekonomske situacije u Republici Srpskoj u ovoj godini, uticao i niz mjera Vlade RS na rasterećenju privrede i poboljšanja položaja radnika, od kojih je jedna svakako i povećanje neoporezivog dijela plate na 500 KM.\nTako je naplata doprinosa u periodu januar-avgust ove godine iznosila 1.034 milijarde KM, a što je za, kako smo već naveli, 63,5 miliona KM ili sedam odsto više nego u istom periodu prošle godine. Tako je za Fond PIO naplaćeno 585,1 milion maraka ili 33,6 miliona KM više, dok je za Fond zdravstvenog osiguranja naplaćeno 371,7 miliona maraka što je više za 25,5 miliona maraka u odnosu na uporedni period. Pored toga, rast je zabilježen i kod naplate prihoda po osnovu doprinosa za Fond dječje zaštite i doprinosa za Zavod za zapošljavanje, od po šest odnosno sedam procenata.\nNaplata direktnih poreza je u tom periodu iznosila 339,6 miliona maraka, što je za šest odsto manje nego u istom periodu prošle godine. Najveće smanjenje naplate bilo je kod poreza na dohodak, koji je naplaćen u iznosu od 128,7 miliona KM ili 37,4 miliona maraka manje u odnosu na isti period prošle godine. Razlog manje naplate ovog prihoda leži u činjenici da je Vlada RS u prošloj godini povećala neoporezivi dio plate na 500 KM, i na taj način se odrekla dijela prihoda po tom osnovu u korist radnika u RS. Međutim, porez na dobit je u prvih osam mjeseci ove godine naplaćen u iznosu od 181,1 milion KM, što je za 13,7 miliona maraka ili devet odsto više nego u istom periodu prethodne godine. Što se tiče poreza na nepokretnosti, naplata je iznosila 18,8 miliona KM, što je za oko 390.000 KM manje nego u istom periodu 2018. godine.\nKod ostalih javnih prihoda, u prvih osam mjeseci ove godine ostvarena je naplata od 293,8 miliona KM, što je za 24,1 miliona maraka ili devet odsto više u odnosu na isti period prošle godine. Takse i naknade naplaćene su u iznosu od 177,6 miliona maraka ili 12,3 miliona maraka više. Po osnovu naknada za priređivanje igara na sreću naplaćeno je 24,8 miliona maraka ili 39 procenata više, kazne su naplaćene u iznosu od 14,4 miliona KM ili 16 odsto više, dok su ostali prihodi naplaćeni u iznosu od 46,8 miliona maraka, što je za 6,4 miliona KM ili 16 odsto više nego u uporednom periodu prošle godine.\nTabelarni prikaz ostvarenja naplate javnih prihoda za prvih osam mjeseci 2019. godine, te poređenje sa naplatom iz istog perioda 2018. godine postavljen je na internet stranici Poreske uprave RS www.poreskaupravars.org.


Novi plan za spas eura – Bankar.me\nJune 27, 2012 Eurokriza, VALUTE Leave a comment\nZvaničnici Evropske unije predstavili su juče plan za spasavanje eurozone prema kome bi Brisel imao mnogo veća ovlašćenja nad nacionalnim budžetskim politikama.\nNajviši evropski zvaničnici pozvali su države eurozone da međunarodnim vlastima daju ovlašćenje da zahtijevaju promjene u svojim nacionalnim budžetima, u okviru šireg plana za očuvanje eura i jačanje unije.\nPlan, koji je danas objavljen na vebsajtu Evropskog savjeta, sastavili su predsjednici Savjeta Herman van Rompej, Evropske komisije Žoze Manuel Barozo, Eurogrupe Žan-Klod Junker i Evropske centralne banke Mario Dragi.\n„Veće udruživanje u donošenju odluka o budžetu i efikasni mehanizmi za sprječavanje i ispravljane neodrživih fiskalnih politika u svakoj državi članici od suštinske je važnosti”, navodi se u izvještaju koji će biti razmatran na samitu EU u četvrtak i petak.\nTime bi, dodaje se u izvještaju, gornje granice za godišnji budžetski bilans i državni dug pojedinačnih članica mogle da bude zajednički dogovarane.\nAko zemlja ne bi poštovala budžetska pravila, mogle bi da se zahtijevaju promjene na nivou eurozone.\nPOJMOVIBaroso ECB - Evropska Centralna Banka EU Evropska Unija euro Eurogrupa Eurokriza eurozona Evropska komisija Herman Van Rompuy\nPrevious Tender za Kontejnerske terminale 29. juna\nSljedeći Američke banke pišu “testamente”\nSkok cijena na tržištu kriptovaluta od jutros\nPosle jučerašnjeg pada, tržište kriptovaluta zabilježilo je rast i u posljednja 24 časa zabilježen je …


Back TURIZAM TURISTIČKE ORGANIZACIJE Bogata aktivnost Turističke organizacije Vršac\nčetvrtak, 01 mart 2012 11:02\nTuristička organizacija opštine Vršac je od samog početka godine, punom parom krenula u promociju turističkih, kulturnih i privrednih potencijala svoje regije. Počelo je na “domaćem terenu” organizacijom razaličitih programa za učesnike i gledaoce na Evropskom prvenstvu u rukometu, u okviru koga su se u grupi D u sportskom centru “Milenijum” takmičile reprezentacije Norveške, Islanda, Slovenije i Hrvatske. Relativno skromni smeštajni kapaciteti u Vršcu (600) nisu bili dovoljni da prime sve zainteresovane, pa su navijači bili smešteni u okolnim mestima, Beogradu, dok je velika grupa hrvatskih navijača bila smeštena u Temišvaru. Tek, TO Vršac je sa sve zainteresovane organizovala promotivne ture razgledanja grada i njegovih kulturno-istorijskih znamenitosti, a posebno su bile interesantne posete vinskim podrumima u Vršcu i okolini.\nPotom su predstavnici TO Vršac od 26. do 29. januara 2012. godine boravili u Ljubljani, gde su prikazali svoju turističku ponudu na Međunarodnom sajmu turizma. Kako je tada još bilo u toku EP u rukometu, a reprezentacija Slovenije igrala utakmice u Vršcu, posetioci su bili veoma zainteresovani za ovaj grad. Akcenat je bio stavljen na vršačke manifestacije kao što su Sajam vina Vinofest i Dani Berbe Grožđa, koje su posebno interesantne za posetioce iz Slovenije i već sada imaju najavu dolaska više grupa turista. Na zajedničkom štandu, koji je organizovala Turistička organizacija Srbije, pored Vršca, predstavile su se i turističke organizacije Vojvodine, Beograda, Smedereva, Kruševca, Novog Sada, Bačke Palanke, Odžaka, Subotice, Žablja, kao i nekoliko turističkih agencija iz Beograda. Vrhunac promocije Srbije bilo je organizovano, na samom štandu, gledanje prenosa finala Australian Opena na kom je srpski teniser Novak Đoković osvojio Grand Slam titulu i prenosa finala EP u vaterpolu na kojem je naša reprezentacija osvojila zlatnu medalju.\nPotom se Turistička organizacija opštine Vršac predstavila na 34. Međunarodnom sajmu turizma u Beogradu, od 23-26. februara. Prvog dana sajma, urađena je promocija destinacije na štandu Privredne komore Srbije. Drugog dana sajma, održana je promocija manifestacije Vinofest, koja se održava po 7. put, a ove godine 23. i 24. marta. Promovisan je i predstojeći Turistički forum u Vršcu od 4. do 7. aprila. Na forumu će učestvovati predstavnici turističkih organizacija iz Srbije i to je prilika da se međusobno upoznaju i ostvare bolju saradnju. Generalno, nastup Turističke organizacije opštine Vršac bio je veoma zapažen i dogovorena je poslovna saradnja sa drugim organizacijama i turističkim agencijama.\nPosebno zapaženo izlaganje na Sajmu turizma u Beogradu imala je direktorka TO Vršac Tatjana Palkovač, u okviru foruma o ruralnom turizmu, koji je organizovala Turistička organizacija Srbije u saradnji sa nadležnim Ministarstvom.\n-TO Opštine Vršac je odavno prepoznala značaj saradnje između javnog i privatnog sektora - naglasila je u uvodnom izlaganju gospođa Palkovač i dodala: - U poslednjih pet godina mi organizujemo razne edukacije, sastanke po raznim pitanjima, uglavnom turizam je taj koji ima dosta pitanja koja nas muče. Akteri su ljudi iz naših i susednih opština, razne nevladine organizacije, organizatori manifestacija, vinari, poljoprivredni proizvođači, zanatlije i mnogi drugi koji imaju što direktne što indirektne veze sa turizmom, svesni da velike i značajne probleme možemo rešiti samo zajedničkim angažovanjem i zajedničkim nastupom na tržištu. To zajedništvo smo postigli u poslednjih pet godina, baš na Beogradskom sajmu, gde je Truristička organizacija Vršac uvek prisutne sa svim svojim ugostiteljskim i smeštajnim kapacitetima opštine. Naši hoteli su u obavezi da izađu zajedno sa Turističkom organizacijom, da zajedno predstavimo Vršac, da se tih dana nađu ovde, da i sami promovišu svoju ponudu pod zajedničkim krovom ponude grada. To je jako značajno ne samo zato što oni sarađuju sa nama, već i što oni počinju da sarađuju sami među sobom, da ne osećaju konkurentnost jedni prema drugima, tako da počinju da popunjavaju kapacitete jedni drugima, pokušavaju da traže mogućnosti da se udruže. Svima je jasno da da turista neće da sedi na jednom mestu, što ih upućuje jedne na druge, pa se u tom smislu sada prave neki savim novi programi. Naravno da Turistička organizacija grada vodi računa o svemu tome.\n-Kada je u pitanju ruralni turizam, opština Vršac sa još tri opštine u Južnom Banatu (Bela Crkva, Alibunar i Kovin) jedna je od izabranih opština kojoj je pripala čast da se nađe u grupi onih koji afirmišu ruralni turizam. Kada je to počelo, dobro smo se zamislili, i razmislili, kako to da odradimo. Napravili smo jednu edukaciju, uključili sve aktere koji su mogli da se nađu u tom programu. Međutim, da bi bili u potpunosti sigurni u uspeh projekta koji je raspisala Španska vlada i Agencija za razvoj ruralnog turizma, zamolili smo ljude iz svetske TO da dođu da nam pomognu kako bi zainteresovanima mogli da naznačimo šta je potrebno sve da urade da bi projekti dobili zeleno svetlo i finansijsku podršku. Njihovi predstavnici su došli, zajednički smo napravili jedan sastanak posle kojeg smo definisali projekate sa kojima ćemo aplicirati. U okviru ovog projekta je aplicirala naša turistička organizacija, kao i nevladine organizacije, privrednici, ljudi iz privatne inicijative. Mnogima smo pomogli oko pisanja projekata, a zeleno svetlo dobijeno je za pet projekata, među kojima je i projekat Turističke organizacije Vršac. Mi nastavljamo sa ispunjavanjem našeg ambicioznog programa predstavljanja na sajmovima turizma u Budimpešti, Berlinu, Nišu..., a paraleno se pripremamo za organizovanje tradicionalnih vršačkih manifestacija, dok jedna ekipa svakodnevno turiste, goste Vršca, vodi u obilazak grada i okoline – obavestila je Tatjana Palkovač.


Predsednik Thaçi u Dubrovniku: Kosovo će u bliskoj budućnosti preuzeti predsedavanje SEECP-om - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednik Thaçi u Dubrovniku: Kosovo će u bliskoj budućnosti preuzeti predsedavanje SEECP-om\nDubrovnik, 30. jun – Predsednik Republike Kosova, Hashim Thaçi, danas je učestvovao na Samitu SEECP, koji je poznat i kao Proces saradnje Jugoistočne Evrope, koji se održava u Dubrovniku u Hrvatskoj.\nPred predsednicima regiona i ostalim učesnicima na ovom samitu, predsednik Thaçi se zahvalio hrvatskoj predsednici Grabar – Kitarović i Hrvatskoj na uspešnom predsedavanju SEECP-om.\nPredsednik Thaçi je istakao da je saradnja ključ za očuvanje mira i stabilnosti, ali i za budućnost učlanjenja u Evropsku uniju i NATO.\n„Nasuprot činjenici da još uvek imamo ne tako lake izazove u našem regionu, mislim da su poslednji događaju dali razloga za optimizam u to da stvari opet mogu ići u pravom pravcu“, rekao je predsednik Thaçi.\nOn je rekao da je istina da je poslednjih meseci većina zemalja u regionu prošla kroz neophodne probne demokratske periode, koje je u nekim slučajevima pratila i politička nejasnoća, ali ovi događaji potvrđuju takođe da građani regiona biraju političke opcije koje podstiču dijalog, saradnju i integracije.\n„Poruka je jasna – mi želimo EU zbog vrednosti koje ona predstavlja i privrednih mogućnosti koje pruža. Ovo je najbolja poruka za region, iz regiona, međutim i za EU i NATO“, istakao je predsednik Thaçi.\nPred kolegama iz regiona i predstavnicima EU, predsednik je rekao da je ovo i najbolja lekcija za sve one koji na naš region gledaju sa sumnjom.\nPrema njegovom mišljenju, dobar momenat u regionu korespondira sa pozitivnim momentom koji se polako stvara u EU, ističući da su izbori u Austriji, Holandiji i Francuskoj dali novu nadu svima nama, dokazujući da su populističke ideje koje prete samoj ideji Evropske unije kratkog veka.\n„Budućnost nije u podelama, nego u integracijama. Ovo je razlog što su forumi kao što je ovaj bitni za sve nas, kako bismo ponovo potvrdili našu posvećenost regionalnoj saradnji, ali i u ostvarivanju naših realnih težnji o učlanjenu u EU i NATO“, dodao je on.\nPredsednik Thaçi je pred mnogim predsednicima i ministrima regiona rekao da Republika Kosovo ostaje posvećena učestvovanju na SEECP, dajući svoj zasluženi doprinos.\nZasnivajući se na ovoj posvećenosti, on je rekao da je podnesen zahtev da Kosovo preduzme predsedavanje Procesom saradnje Jugoistočne Evrope u bliskoj budućnosti.\n„Mi smo ohrabreni podrškom koju je ovaj predlog dobio. Ovo je dokaz da SEECP jeste forum koji promoviše vrednosti jednakosti, sveobuhvatnosti i saradnje“, rekao je on.\nGovoreći o događajima na Kosovu, predsednik Thaçi je rekao da je prošlo skoro dve decenije od završetka rata na Kosovu i takoreći jedna dekada od kada je Kosovo postalo nezavisna država.\n„Mi jako dobro poznajemo opasnosti sukoba i patnju koju izaziva rat. Ovo je razlog zbog kojeg smo odlučni da otvorimo novo poglavlje u našem regionu“, rekao je on.\nPredsednik Thaçi je govorio i o posetama pripadnicima zajednica koje su doživele štetu od rata. "Želeo sam ne samo da se upoznam sa njihovim bolom i patnjama, već i da podržim napore za pomirenje i pravdu“, rekao je predsednik Thaçi.\nOn je dodao da je Kosovo i dalje posvećeno gajenju dobrih međususedskih odnosa sa svim državama regiona, obuhvatajući i Srbiju.\n„Dijalog o normalizaciji odnosa između dve države, Kosova i Srbije, dao je pozitivne rezultate. Dakle ja sada kao predsednik zemlje izražavam spremnost da se nastavi taj dijalog, kao jedini mehanizam za potpunu normalizaciju naši međudržavnih odnosa“, rekao je predsednik Thaçi.\nU okviru ovog samita, predsednik Thaçi će u toku dana održati sastanke i sa različitim predstavnicima država učesnica.


Nakon što su Bred Pit i Dženifer Aniston oduševili svet vešću da usvajaju devojčicu, harmonija u njihovom odnosu nije dugo trajala\nBred Pit i Dženifer Aniston ovih dana u žiži su javnosti a publika svakog dana sa nestrpljenjem iščekuje nove vesti o vezi bivših supružnika. Kako su svet nedavno oduševili svojim prvim susretom na dodeli zlatnog Globusa, o njihovoj ljubavi nije prestalo da se priča sve do danas.\nBudući da strani mediji prenose vesti, ali da se i izvori i misteriozni prijatelji javljaju sa konkretnim izjavama i potvedama njihove ljubavi, izgleda da su nevolje u raju prerano krenule.\nNakon što su američki mediji nedavno pisali kako je Dženifer Aniston odlučila da se odrekne alkohola i to sve zbog Breda Pita koji je lečeni alkoholičar, prema poslednjim navodima medija „Globe“, čini se da ipak nije sve prošlo idealno.\nSa druge strane, strani mediji preneli su i vest da Bred Pit nije uspeo dugo da ostane strejt pa je na snimanju filma „Ad Astra“ konzumirao i marihuanu kako bi se bolje pripremio za ulogu.\nBred Pit i Dženifer Aniston na dodelu Oskara nisu došli zajedno i to sve zbog alkohola?\nPonovo, neimenovani izvor izneo je neke tvrdnje zbog čega se Bred Pit i Dženifer Aniston na dodeli Oskara nisu pojavili zajedno.\n– Bred je htio povesti Dženifer kao pratnju na dodelu Oscara, ali pod uslovom da se odrekne alkohola. Međutim, iako podržava to što je on „čist“ več godinama Dženifer Aniston ipak ne ćeli da se odrekne alkohola. Ona u piću uživa svakodnevno i nije htela da pristane na ovu „ucenu“ – ispričao je izvor za Globe i dodao:\n– Lepo su krenuli i bili su spremni da ponovo celom svetu saopšte das u obnovili ljubav, ali ih je svađa zbog alkohola u potpunosti unazadila.\nKako ponovo ističe izvor Dženifer ne želi da dozvoli da joj neko kontroliše život a ponajmanje Bred Pit, kao lečeni alkoholičar koji povrh svega, kako navode strani mediji ponovo koristi marihuanu.\nBudući da su još 1. januara Bred Pit i Dženifer Aniston tajno posetili sirotište po nazivom “Casa Hogar Sion”, u Tihuani, kako je nedavno preneo “Star” magazin, Bred Pit i Dženifer Aniston planiraju usvojiti devojčicu.\nDa li će svoje probleme ovoga puta uspeti da reš kako njihova ljubav neće doživeti istu sudbinu kao i prvog puta, ostaje da vidimo.\nTags: alkoholbre pitbred pidetedevočicadženifer anistonsvadbasvađausvajanje


Ne, u holu Crvenog krsta u Ženevi nema table "Budi human kao što je Srbija bila" - FakeNews Tragač\nU medijima se najmanje osam godina kao istorijska činjenica pojavljuje informacija da u holu zgrade Međunarodnog Crvenog krsta u Ženevi postoji, odnosno da je postojala, tabla sa natpisom „Budi human kao što je bila humana Srbija 1885”. Kako se navodi, ova tabla postavljena je u znak sećanja na priznanje koje je ova organizacija dodelila srpskoj Vladi i narodu. Uvidom u arhive Crvenog krsta, istorijske izvore, memoare humanitaraca iz tog vremena, kao i kontaktom sa Međunarodnim Crvenom krstom nismo uspeli da nađemo dokaz da je ova tabla ikada postojala.\nVerzija ove epizode iz Srpsko-bugarskog rata koja se često sreće na društvenim mrežama i onlajn medijima glasi da je nakon izbijanja rata Bugarskoj bilo potrebno dopremiti pomoć koju je za nju prikupio Međunarodni Crveni krst. Kako se dalje navodi, „ironično, jedini put do Bugarske vodio je preko Srbije”, te je tada „vojna komanda Srbije prekinula rat na jedan dan, otvorila liniju fronta i propustila medicinski transport preko svoje teritorije”. Osim toga, navodi se da je Srbija ovom transportu „dodala lekove, ćebad i krevete iz svojih zaliha i bugarskim vojnicima predala sve što je neophodno za otvaranje jedne bolnice”.\nProverili smo ove navode u raspoloživim istorijskim izvorima i, iako je nesumnjivo da je osnova priče istinita, odnosno da je zaista postojala misija Crvenog krsta koja je preko Srbije išla do tada neprijateljske Bugarske i da je za taj svoj čin Srbiju pohvalio Međunarodni Crveni krst, ostali navodi ili nisu tačni ili nismo uspeli da za njih pronađemo dokaze.\nRazmena medicinske pomoći u Srpsko-bugarskom ratu (Pirot, 1885)\nDa li postoji tabla sa natpisom\n„Budi human kao što je Srbija bila 1885”\nu holu zgrade Crvenog krsta u Ženevi?\nIz Međunarodnog Crvenog krsta u Ženevi za Tragač odgovaraju da nisu uspeli da uđu u trag tabli iz medijskih napisa. Odgovorili su nam i da su u pokušaju da nam izađu u susret kontaktirali i srodne institucije u Ženevi koje bi možda mogle da znaju nešto više, kao što su Centar za humanitarni dijalog u Ženevi, kao i Odeljenje za zaštitu arhitektonskog nasleđa (Conservation du patrimoine architectural) i Odeljenje za izgradnju i razvoj (Departements des constructions et de l’aménagent).\nPregledom istorijskih izvora ni mi nismo mogli da nađemo dokaz da je ovakva tabla postojala. U tekstovima koji su se pojavljivali u medijima nikada nije objavljena fotografija ove navodne table.\nMeđutim, iako ne postoje dokazi da je postojala tabla, postoje dokazi da je konvoj sa pomoći Bugarskoj zaista prošao preko Srbije, kao i mnogobrojni dokazi da su tadašnji humanitarci u tome videli humani i velikodušni gest Srbije koji jeste predstavljao presedan. Ipak, verzija koja je završila u medijima obiluje netačnostima i neproverenim informacijama.\nDa li je jedini put bio preko Srbije?\nSrbija nije bila, kako se pogrešno navodi, jedina moguća ruta za dostavljanje pomoći, ali je bila najpovoljnija i najkraća, iako je podrazumevala prolazak pored srpske vojske. Kako stoji u izveštaju Crvenog krsta Austrije koji je posredovao u navedenoj operaciji, u to vreme bila je jaka zima, Bugarska nije imala železnicu, a Dunav je bio nezgodan za plovidbu. Postojao je i kopneni prevoz koji bi preko Lom Palanke vodio u Sofiju, ali je on bio izuzetno skup i trajao bi duže.\nDa li je Srbija prekinula rat na jedan dan\nda bi propustila medicinski transport\npreko svoje teritorije?\nKonvoj pomoći za Bugarsku krenuo je iz Beograda 22. decembra 1885. Delegacija je prespavala u Beloj Palanci da bi 23. decembra nastavila ka Bugarskoj kada su srpska prevozna sredstva kod Pirota zamenjena bugarskim. Primirje koje je baš tih dana potpisano između Srbije i Bugarske (jedan dokument 21, a drugi 22. decembra) nije nastupilo iz humanitarnih, već vojnih i diplomatskih razloga i trajalo je mnogo više od jednog dana.\nPo tekstu Primirja ono je trebalo da traje do 1. marta 1886, a potpisivanjem Bukureškog mira 3. marta definitivno je i okončan ovaj rat. Treba napomenuti i da su kralj Milan Obrenović i bugarski knez Aleksandar Batenberg pristali na primirje još 28. novembra 1885, što se u dosta izvora smatra i krajem rata, budući da su tada zaustavljena vojna napredovanja. Međutim, nije se definitivno znalo da li će se rat nastaviti.\nDa li je Srbija dodala lekove,\nćebad i krevete iz svojih zaliha?\nIz časopisa Crvenog krsta, pregledom tadašnje štampe i istorijskih izvora nismo uspeli da nađemo trag kojim bi ova tvrdnja bila dokazana. U Beogradu je tada postojala prodavnica i magacin Crvenog krsta, te je deo pošiljke za Sofiju bio ispunjen stvarima iz Beograda, ali te stvari po svemu sudeći nisu pripadale državi Srbiji. Jedan od organizatora ove misije, britanski humanitarac ser Kenet Barington, u pismu svojoj ženi pominje da je u Beogradu za 300 funti kupio potrepštine za bugarske ranjenike, a u izveštaju britanskog Crvenog krsta detaljnije se napominje šta je bio predmet kupovine u Beogradu, između ostalog, ćebad i dušeci.\nOno što mediji ne navode a za šta postoje dokazi, jeste da je kralj Milan obezbedio ovom konvoju transport kroz Srbiju, posebno kroz deo od Niša do bugarske granice gde nije postojala pruga.\nDa li je Srbija pomogla državi\nsa kojom je trenutno bila u ratnom stanju?\nDa. Izveštaji kako Međunarodnog Crvenog krsta u Ženevi, tako i austrijske i britanske organizacije koje su direktno bile uključene u organizovanje ove misije, bez ikakve dvojbe navode da je ovakav potez Srbije presedan i da joj je na čast.\nVerzija koja se pojavila u medijima je ovaj nesumnjivo humani gest dopunila površnim, netačnim i neproverenim informacijama, pa su one koje su istinite ostale u senci.\nSamo u poslednja dva meseca o ovome su pisali Istorijski zabavnik i Srbija Danas.\nIstorijski zabavnik Srbija danas\nAustrija Bugarska Švajcarska Ujedinjeno Kraljevstvo


Uslovi korišćenja i pravila sadržana u ovom dokumentu se odnose na sve posetioce i korisnike sajta DRAMIS (dramis.net).\nDRAMIS (dramis.net) sajt je u privatnom vlasništvu , sa sedištem u Bajinoj Bašti Korišćenjem sajta, prihvatate i slažete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta DRAMIS (dramis.net) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nDRAMIS (dramis.net) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da DRAMIS (dramis.net) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.\nUkoliko imate pitanja u vezi sa Uslovima korišćenja, molimo da nas kontaktirate koristeći kontakt formular na dramis61@gmail.com


Bivši reprezentativac Miloš Vemić novi odbojkaš Karađorđa - Sportal\nMiloš Vemić odbojkaš Srbije Foto: privatna arhiva\nBOMBA U TOPOLI Bivši reprezentativac Miloš Vemić novi odbojkaš Karađorđa\nsportal - Vest objavljena: 09:26 - 27.05.2022\nAmbiciozni Superligaš sklapa kockice za predstojeću sezonu, a njihov novi član biće bivši reprezentativac i nekadašnji kapiten Vojvodine Miloš Vemić!\nVemić (35 godina, 202 cm) prethodne sezone igrao je u Češkoj, u ekipi STV Usti. Karijeru je počeo u novosadskoj Vojvodini, a igrao još u nemačkom Fridrishafenu, Ankari, Al Ahliju iz Dubaija, Lilu, poljskom Bielsu, češkom Kladnu, a tokom karijere se i dva puta vraćao u Novi Sad.\nU bogatoj karijeri, Vemić ima tri osvojena prvenstava, četiri trofeja u Kupu, brojna individualna priznanja, medalju sa reprezentacijom u Svetskoj ligi.\nMiloš Vemić odbojkaš Srbije Foto: Odbojkaški savez\nKarađorđe je novi Superligaš, ali poslednjih godina već prepoznat u odbojkaškom svetu kao ekipa u kojoj se dobro, organizovano i kvalitetno radi. Nakon obezbeđenog plasmana u Superligu, uprava kluba je povukla odlučan i hrabar potez i odlučila da trenerski angažman ponudi Nevenu Majstoroviću, bivšem reprezentativcu.\nKlub je produžio ugovore sa okosnicom ekipe koja je igrala prvu ligu - kapitenom Nemanjom Radovićem, blokerima Ognjenom Dudujom, Rašom Jovanovićem, primačima Nemanjom Stevanovićem, Ognjenom Niketićem, Srđanom Milosavljevićem, liberom Vukašinom Smiljanićem, korektorom Aleksandrom Simićem.\nA onda se krenulo u poteru za pojačanjima - u Topolu je iz Crvene zvezde stigao tehničar Miloš Popović, angažovan je i sjajni superligaški korektor Miloš Nadaždin. Dogovorena je i saradnja sa dva mlada reprezentativca - Markom Milenkovićem liberom Zvezde, i Milošem Bojovićem, srednjim blokerom novosadske Vojvodine. U Karađorđu će nastupati i talentovani bloker Aleksa Stanić (17 godina, 203cm) koji dolazi iz beogradskog As-a, a klub aktivno pregovara sa još nekoliko igrača.\nKarađorđe je ušao u Superligu, ali ne želi da bude epizodista i teren u Topoli će evidentno biti vruć za sve gostujuće ekipe od oktobra.\nOdbojka Superliga za odbojkaše OK Karađorđe


Dodik je rekao da će tokom posete Moskvi razgovarati i o privrednim pitanjima, ističući da će izgradnja gasovoda od Rače prema Banjaluci nesumnjivo biti tema i sa presednikom Rusije i sa čelnim ljudima Gasproma, prenosi Srpskainfo.\n– Mi sa njima imamo već ugovor koji smo postigli još u vreme zagovaranja `Južnog toka` koji je prekinut i prebačen na `Tursko – Balkanski tok` koji je prošao kroz Srbiju. Sada se stvaraju uslovi da idemo dalje. Potpisali smo nekoliko važnih memoranduma u kojima smo se dogovorili da se gradi gasovod u kome će `Gasprom` biti vlasnik 60 odsto, a mi 40 odsto – rekao je Dodik za RTRS.\nOn je dodao da će “Gasprom” biti garant za sredstva koja će se angaživati preko banaka da se izgradi taj gasovod plus dve gasne elektrane na prostoru Republike Srpske.\nOn je naveo da je najveći problem Republike Srpske što iz Sarajeva ne žele da daju dozvolu da gasna konekcija iz Srbije prođe ispod Drine i da ide dalje prema Banjaluci.\n– Čitava Evropa je u problemu oko gasa. Kada je kriza oko gasa nestala mi smo kontaktirali ljude iz `Gasproma` i nama je rečeno da naša cena ostaje ista. Verujem da ćemo za naše potrebe i potrebe izgradnje gasovoda i dve gasne elektrane postići taj dogovor i da ćemo čuvati ovu cenu za ovaj period kao što je to uradila i Srbija – rekao je Dodik.\nOn je podsetio da je na ovom prostoru Rusija imala niz ekonomskih operacija i da se pokazuje kao jedan od najboljih partnera.\n– Mi nismo imali ni jedan problem sa `Zarubežnjeftom`, koji posluje socijalno odgovorno. Želim da im se zahvalim na tome – rekao je Dodik.\nDodik je naglasio da je gradnja gasovoda ključno energetko pitanje svake zemlje.\n– I ako Republika Srpska dobije ugovor i dobije potvrdu da ćemo uraditi ugovor u narednom vremenu, ja ću biti zadovoljan – naglasio je Dodik, uz optimizam da će uspeti u tome.\nIz Rusije se, kako je rekao, vraća 3. decembra.\n(UŽIVO) Završen sastanak SNS i SPS: Na izbore izlaze sa posebnim listama!\nDete (3) u Nišu preminulo od opekotina: Majka ga na svoju ruku lečila kremama iz apoteke?\n"Cenim ga i VERUJEM U NJEGOVU OBJEKTIVNOST": Dodik danas s Erdoganom u Ankari o situaciji u BiH\nRadojičić i Stanivuković U JEDNOM SAGLASNI: Kako i zašto je Banjaluka izgubila spor vredan miliona evra\nVišegodišnji spor Grada Banjaluka i firme „Ekvator“ je okončan, a novu gradsku administaciju dočakao je šamar – sa računa Grada je povučeno skoro dva miliona maraka na osnovu presude koja ide u korist ovoj firmi.\nVLADIMIR USORAC POD LUPOM Od "vozanja u gepeku" do uzorne farme, rekordnog kredita i plenidbe zbog dugova (FOTO, VIDEO)\nZbog neisplaćenih podsticaja, 2010. je pretio ministru finansija RS Aleksandru Džombiću da će ga “provozati u gepeku”. Samo godinu kasnije Džombić je, kao premijer Srpske, posetio njegovo “uzorno imanje”, gde je gradio “najmoderniju farmu na Balkanu”.\nPOLICIJA NA NOGAMA Uhapšen radnik Doma "Rada Vranješević" u Banjaluci\nBanjalučka policija je po nalogu Okružnog javnog tužilaštva u Banjaluci uhapsila radnika Doma "Rada Vranješević".\nUkupna štednja građana, uključujući i tekuće račune, iznosila je 1,95 milijardi evra (3,9milijardi KM) na kraju septembra prošle godine.\nGoran P. iz Novog Grada uhapšen je zbog sumnje da je naručio i stavio u opticaj filmski novac, saznaje Srpskainfo.\nEpidemiološke mere propisuje Vlada Srpske: Zakonski regulisano pitanje rada Štaba za vanredne situacije\nEpidemiološke mere u Republici Srpskoj više ne određuje Republički štab za vanredne situacije Republike Srpske već ih propisuje Vlada RS.\nKoja je cena POVRATKA U INSTITUCIJE BiH: Srpska istovremeno predlaže svoj zakon i potkopava Inckov\nRepublika Srpska predložiće poseban zakon o zabrani nazivanja genocidnim kolektiviteta ili nacionalne grupe, a da kazna zatvora za to bude pet godina, izjavio je Milorad Dodik. Bakir Izetbegović odmah je uzvratio da Dodik traži način da se s partnerima vrati u Parlament i Savet ministara BiH i da to treba podržati.\nMaloletnik iz Doboja osumnjičen za falsifikovanje novca: Iz policije objasnili građanima kako da prepoznaju kopiju\nPolicija je identifikovala mlađeg maloletnika iz Doboja za koga se sumnja da je falsifikovao konvertibilne marke i evre, te ih prodavao drugim osobama na području Republike Srpske i Federacije BiH.\nSumnja se na obljubu: Banjalučka policija na nogama zbog prijave o SEKSUALNOM ZLOSTAVLJANJU DEVOJČICE (13)\nBanjalučkom tužilaštvu i policiji prijavljen je novi slučaj seksualnog zlostavljanja devojčice (13), ekskluzivno saznaje Srpskainfo.\nUHAPŠENI TURCI Pokušali krijumčarenje stranih državljana\nNa području Posušja uhapšena su dvojica državljanina Turske koji su sprečeni u pokušaju krijumčarenja osam stranih državljana, saopšteno je danas iz Granične policije BiH.\nVlada Republike Srpske donela je danas Odluku o povećanju penzija za četiri odsto.\nVožnjom u rikverc udario pešaka: Vozač kamiona ženu hitno prevezao u bolnicu\nŽena čiji su inicijali Z.S. iz Milića teško je povređena kada ju je kao pešaka udarilo teretno vozilo "pežo", saopšteno je iz Policijske uprave Zvornik.\nSamo nebo joj je granica: Marija iz Dervente NAJMLAĐI PILOT u istoriji Srpske\nMarija Nović sa 17 godina je postala najmlađi pilot u istoriji generalne avijacije u Republici Srpskoj i BiH.\nVlada RS kreira zakon o majkama: Udruženja "4+" traži MESEČNI DODATAK ZA SVAKO DETE\nNosioci vlasti u Republici Srpskoj prihvatili su ideju Udruženja roditelja sa četvoro i više dece „4+“ da se usvoji zakon o majci, koji podrazumeva osnivanje fonda o majci i isplatu dodatka.\nCEH OD SKORO 500 EVRA Žena koristila usluge salona lepote, pa nije platila\nŽena čiji su inicijali M.Č. prijavljena je policiji da nije platila usluge salona lepote u Istočnoj Ilidži u iznosu od gotovo 1.000 KM.\nPrva presuda u predmetu "David Dragičević": Krim tehničari OSLOBOĐENI KRIVICE, otac mladića najavio sledeći korak (FOTO)\nOsnovni sud u Banjaluci oslobodio je krim tehničare Policijske uprave Banjaluka Mikicu Marijanca i Zorana Bošnjaka krivice da su uništili dokaz u istrazi ubistva Davida Dragičevića.\nVesić: Montažne kuće za dve porodice iz Surčina\nSNS I SPS NA ODVOJENIM LISTAMA Završen sastanak Dačića i Vučića, a ovo je dogovor oko izbora (FOTO, VIDEO)


Sramota me je od penzionera koji kupuju pola hljeba i 100 grama najgore salame – Haber.ba\nNa ovu njegovu izjavu reagovao je jedan IT stručnjak koji se ne slaže sa Milutinovićem.– Da bi se profesionalno razvijali, ljudi ne moraju da odlaze. Teško je, ali je manje teško iz tri razloga. Najpre, postoje oni koji su već uradili neke stvari, pokazali da je moguće i daju nadu i veru i drugima da više rizikuju, dostignut je određen nivo znanja, kao i sam razvoj tehnologija i biznis modela na globalnom nivou – objasnio je Milutinović.\n– Dragi Branko, kao neko ko se ostvario u IT-ju kao konsultant i „high-end software planner i architect“, imao bih da ti skrenem pažnju na par detalja. Direktno nisam ugrožen u egzistencijalnom smislu i da verovatno zarađujem duplo više nego najplaćeniji stručnjak Nordeus-a.\nSamo se ti fokusiraj na sledeću SNS bot aplikaciju ili šta god drugo da si ušićario da zauzvrat izjaviš ovako nešto – glasio je odgovor,pišeLuftika\nTeme:Izvršeni direktor IT, kupovna moć, penzioneri


M. D. 12. jula 2016. 06:00\nJapanski proizvođač automobila Micubiši Motors upozorio je da je na putu da zabeleži gubitak od 145 milijardi jena (1,4 milijarde dolara) u ovoj fiskalnoj godini, u svetlu skandala zbog lažiranja potrošnje goriva koji je ukočio prodaju.\nOčekivani manjak, nasuprot prošlogodišnjem profitu, biće prvi godišnji gubitak u osam godina za ovog proizvođača motornih vozila koji se bori sa sramnom aferom, izveštava agencija Frans pres.\nPrognozirani minus je dvostruko veći nego što su predviđali analitičari, pošto se Micubiši suočava sa velikim troškovima obeštećenja.\nSaopštenje dolazi oko dva meseca nakon što je kompanija priznala da je varala na testovima o potrošnji goriva kod gotovo svih modela automobila prodatih u Japanu u poslednjih 25 godina, manipulišući podacima kako bi neke od automobila prikazala efikasnijim nego što jesu u stvarnosti.\nIz Micubišija su najavili da će nastaviti sa prodajom četiri modela automobila u Japanu – koji je zarište skandala. Sva Micubišijeva mini-vozila prodata su u Japanu, i bila su u proseku 11 odsto manje efikasna u pogledu potrošnje vozila nego što je kompanija tvrdila, saopštilo je Ministarstvo saobraćaja.\nNeviđeni skandal u popularnom kvizu, takmičar nakon poraza demolirao…\nSkandal: Stare ljude vakcinisali ljude „praznim“ vakcinama\nSkandal u Melburnu: Pokazivala Nadalu srednji prst, izbacili je…\nMicubiši je u svetlu ove afere dobrovoljno obustavio prodaju vozila.\nDva modela automobila obuhvaćena skandalom, bila su pravljena za rivalski Nisan, koji je prvi obelodanio probleme u vezi sa podacima o potrošnji goriva.\nMicubišijevi troškovi obeštećenja, između ostalog, obuhvataju isplatu oko 100 milijardi jena Nisanu i ostalim dobavljačima, kao i isplatu oko 50 milijardi jena kupcima koji su kupili sporne automobile.\nNisan je prošlog meseca bacio „pojas za spasavanje“ Micubišiju, najavivši planove za kupovinu jedne trećine vlasničkog udela u krizom pogođenoj japanskoj kompaniji za 2,2 milijarde dolara, s ciljem da napravi savez koji bi konkurisao nekim od najvećih svetskih automobilskih grupacija.


Kozarev:Da se uradi strateški plan pomoći poljoprivrednicima na KiM\nPrvog dana posete ova delegacija je obišla poljoprivredne proizvođače u Kosovskom pomoravlju i Sirinićkoj župi, a danas na centralnom Kosovu, u jutarnjim satima, razgovarala sa poljoprivrednicima u Lapljem Selu. Vladalo je veliko intesovanje poljoprivrednih proizvođača, koji su došli iz Lapljeg Sela, Gračanice i svih okolnih sela.\nNa početku sastanka prisutnima se obratio pomoćnik direktora Kancelarije za KiM Dušan Kozarev, koji je pojasnio cilj ovog sastanka i posete ove delegacije Kosovu i Metohiji.\n„Cilj ovih sastanaka je da se prikupi što više informacija o trenutnom stanju, na osnovu čega bi trebalo da se uradi strateški plan za buduća ulaganja i podršku poljoprivrednicima na KiM“, istakao je Kozarev i dodao da je cilj najkraće rečeno, kako da dobar domaćin bude još bolji i kako da poljoprivredni proizviđači mogu još uspešnije da sarađuju i nastupaju.\nPored Kozareva, prisutnima se obratio i državni sekretar u Ministarstvu poljoprivrede, šumarstva i vodoprivrede Vlade Republike Srbije, Velimir Stanojević, koji je pozdravio celu ovu ideju i inicijativu do koje je došlo nakon boravka predsednika Srbije Aleksandra Vučića na KiM.\n„Cilj nam je da razgovaramo sa svima i to ćemo učiniti, ne samo danas jer je ovo samo prva faza i ne završava se cela ova priča na ovome, već će uslediti i naknadne posete i sastanci, uradiće se i komisijske poste nakon čega bi, u tom završnom krugu, trebalo da usledi konkretna realizacija i pomoć poljoprivrednicima i razvoju poljoprivrede na Kosovu i Metohiji“, naglasio je Stanojević.\nUtisak i zaključak nakon prvog dana posete KiM jeste da su poljoprivrednici ovde slabije informisani, zbog čega će kako je rekao Stanojević, stručnjaci iz ove oblasti biti prisutniji na ovoj teritoriji i biti na usluzi ovdašnjim poljoprivrednim proizvođačima.\nMeštani su stručnoj delegaciji Ministarstva poljoprivrede i predstavnicima Kancelarije za KiM postavljali pitanja i izneli sve probleme koji ih muče.\nNakon sastanka sa poljprivrednim proizvođačima u Domu kulture u Lapljem Selu, stručana delagacija Vlade Srbije posetila je porodicu Karadžić u Lapljem Selu, nakon čega je nastavila put ka Velikoj Hoči i Goraždevcu, gde će razgovarati i sa tamošnjim poljoprivrednim proizvođačima.


Prijave za biciklistički maraton „XCM Vlašić 2019“ su otvorene, prihvati i ti izazov! - Portal 072info\nPrijave za biciklistički maraton „XCM Vlašić 2019“ su otvorene, prihvati i ti izazov!\n2. Avgusta 2019. Vrijeme objave: 11:40 sati\nS obzirom na uspješnost i odziv takmičara na prošlogodišnjem Brdsko-biciklističkom maratonu „XCM Vlašić 2018“ Biciklistički klub Tempo i ove godine organizira „XCM Vlašić 2019“.\nCilj ovog događaja jeste promocija zdravog načina života, te turističkih i prirodnih resursa planine Vlašić na jedan sasvim drugačiji i progresivan način. Zbog atraktivnosti samog takmičenja, maraton je postavljen na područje planine Vlašić i staze prolaze kroz najatraktivnije dijelove ove planine.\nNa „XCM Vlašić 2018“ učestvovalo je 200 takmičara iz BiH i ostalih država regije (Hrvatska, Crna Gora, Srbija..), a ove segodine očekuje znatno veći broj učesnika.\nNa maratonu se možete okušati u 3 kategorije (muškarci do 35 godina, muškarci iznad 35 godina i žene) na 2 staze dužine 30km i 80km. Troje najboljih takmičara iz svake kategorije na obe staze će biti novčano i nagrada sponzora nagrađeni.\nKako je našem klubu bitno potaknuti što više mlađu populaciju da se bavi biciklizmom, na dan utrke će svoje snage moći odmjeriti i naši najmlađi takmičari na svojoj utrci, te će najbolji biti prikladno nagrađeni.\nBiciklistički klub Tempo Vas poziva da dođete po svoju dozu adrenalina, te da im se pridružite na startu 07.09.2019.godine.\nPrijave možete izvršiti na: https://xcmvlasic.com/registracija/\nBiciklistički klub TempoVlašić\nVlašić: Preko interneta iznajmio vikendicu, naplatio avanse i nestao


Izvor: Kurir, 24.Apr.2012, 07:15\nLider URS, ljut što smo otkrili dogovor sa SNS, ukinuo reklame našem listu\nBEOGRAD - Kurir ih raskrinkao.\nLideri SNS i URS Tomislav Nikolić i Mlađan Dinkić kivni su što je objavljen njihov tajni plan o koaliciji te tvrde da o tome nisu razgovarali, ali ni jedan ni drugi ne smeju da obećaju da takvog dila neće biti. Naprednjaci su prosledili saopštenje u kojem negiraju da je bilo dogovora s URS, ali nisu eksplicitno obećali >> Pročitaj celu vest na sajtu Kurir << svojim biračima da neće biti koalicije s Dinkićem.\n- Stav SNS je bio, jeste i biće da su za katastrofalnu ekonomsku i socijalnu situaciju u kojoj se Srbija danas nalazi podjednako krivi i DS i SPS i G17 plus, odnosno URS, tako da nema mogućnosti da se iko od njih za svoje promašaje abolira bilo kakvim dogovorima - kažu u SNS.\nDinkić je poručio da „sa SNS nije ni razgovarano, a kamoli dogovorena postizborna saradnja“.\n- URS ni pod kakvim uslovima neće ulaziti u vladu sa SNS - piše u Dinkićevoj izjavi. On, međutim, kada smo ga pozvali, nije hteo da obeća građanima da se to neće dogoditi, pravdajući se da sve piše u saopštenju.\nDinkić se toliko razbesneo zbog otkrića Kurira da je pokušao da izvrši pritisak i ućutka naš list time što je povukao sve reklame.\nSagovornici Kurira podsećaju kako je zanimljivo to što se URS i SNS uopšte ne napadaju u kampanji. I naprednjacima, kako objašnjava analitičar Dejan Vuk Stanković, odgovara da ubede javnost kako zapravo imaju koalicioni kapacitet, što im protivnici spočitavaju.\n- U našoj politici ništa nije isključeno. Zato me ne bi iznenadilo da URS i SNS uđu u vladu zajedno. Dinkić nije gadljiv na vlast, a naprednjaci hoće da dokažu da imaju koalicioni potencijal - kaže on.\nDušan Bajatović, potpredsednik SPS, nije nimalo iznenađen koalicijom SNS i URS.\n- S obzirom na političko delovanje obeju partija u prethodnom periodu, takva postizborna kombinatorika nije nemoguća i ne bi bila iznenađujuća - kaže Bajatović.\nU SRS kažu da se „udružuju dve najgore tajkunske stranke“.\n- Nikolić i Dinkić, komšije iz pametnih zgrada na Novom Beogradu, koje su platili više stotina hiljada evra, sada će nastaviti da obmanjuju građane o borbi protiv kriminala i korupcije, o novim radnim mestima i podeli nekih novih besplatnih akcija - navodi se u saopštenju SRS.\nIlić: URS i SNS vode pozitivnu kampanju\nNaprednjaci i ursovci vodili su žestoki rat, u kojem su često razmenjivali i psovke, ali su ratne sekire zakopane posle 21. oktobra, kada se dogodio poslednji sukob njihovih aktivista na bežanijskoj pijaci.\n- I u SNS su shvatili da je najbolje voditi pozitivnu kampanju. Zašto bi se bavili nama? Bolje je da priča šta će konkretno da se uradi, jer je narodu dosta prepucavanja - kaže Vladimir Ilić iz URS.\nLjušić: Možda su se dogovorili kao komšije\nMilan Ljušić, funkcioner URS i sin Radoša Ljušića, inače člana SNS, kaže da ne zna za dogovor Dinkića i Nikolića.\n- Nisam ja ta veza. Možda su se kao komšije dogovorili - šali se Ljušić. Dodaje da „ni u kakvim pregovorima nije učestvovao, te da ne zna ništa o tome“.


Faktor | Ogromni dugovi i obaveze: Šta donosi "historijski sporazum" Vlade KS i GRAS-a\nOgromni dugovi i obaveze: Šta donosi "historijski sporazum" Vlade KS i GRAS-a\nObjavljeno: 05.10.2020. u 11:56\nPremijer Kantona Sarajevo Mario Nenadić danas je potpisao sporazum sa vršiocem dužnosti direktora Kantonalnog javnog komunalnog preduzeća GRAS Almirom Ahmetspahićem.\n- Sporazum će omogućiti GRAS-u da u narednih deset godina postane respektabilno javno preduzeće, a da se u tom periodu riješe mnogobrojni nagomilani problemi, koji praktično traju više od 25 godina. U prethodnom periodu problemi su rasli i kulminirali, zbog čega danas ovo preduzeće ima dugovanja - istakao je premijer Nenadić.\nKako je naveo, to su dugovanja prema Upravi za indirektno oporezivanje u iznosu 33 miliona KM, prema Poreznoj upravi u iznosu 92 miliona. Dugovanja preduzeća prema uposlenim radnicima, koji su tužili preduzeće zbog radnih sporova u skladu sa Kolektivnom ugovorom za oblast komunalne privrede, iznose više od 15 miliona KM. S druge strane, tu je rješavanje tužbi tužilaca GRAS-a protiv tuženog Kantona Sarajevo u iznosu većem od 300 miliona.\n- Problemi ovog preduzeća su brojni. Neophodno je smanjenje broja uposlenih i donošenje njegove optimalne organizacione strukture kroz restrukturiranje, nedovoljan je broj voznih jedinica, loše je stanje tramvajske pruge, neadekvatan je sistem naplate karata i upravljanje javnim prijevozom, nedovoljno je planiranje sredstava u Budžetu KS za prijevoz subvencioniranih kategorija korisnika i pokriće gubitaka iz prethodnih godina - naveo je premijer.\nDodao je i kako je osnovni problem nepostojanje generalne prijevozničke licence koju GRAS ne može produžiti zbog dugovanja za poreze i doprinose. Također, ovim sporazumom GRAS se obavezao da će u saradnji sa advokatima koji zastupaju radnike u radnim sporovima i sindikatom uposlenika uložiti napore za postizanje dogovora na način da se isplate glavnica duga u periodu od pet godina od dana postizanja sporazuma, uz uvjet da radnici odustanu od svojih potraživanja za kamate.\nPrema riječima premijera, oni će se odreći svih tužbenih zahtjeva protiv Kantona Sarajevo, što je također obaveza GRAS-a, a koji se vode pred Općinskim sudom u Sarajevu. Uprava preduzeća i Sindikat uposlenika obavezali su se pristati na bezuvjetno provođenje restruktuiranja preduzeća, kroz smanjenje broja zaposlenih i usvajanje optimalne organizacione strukture, u skladu sa preporukama studija o restruktuiranju preduzeća. Neophodno je osigurati podršku upravi preduzeća i Sindikata u realizaciji projekata i investiranje u javni linijski prijevoz, kako bi se novac za izmirenje dugova prema Upravi za indirektno oporezivanje koristio isključivo za otplatu navedenih dugova.\n- Kanton Sarajevo se obavezao osigurati dodatni novac u Budžetu KS i to za period od 2021. do 2030. godine u ukupnom iznosu od 140 miliona KM, a sa minimalnim iznosom od 14 miliona na godišnjem nivou. Investirat će u kapitalne projekte iz oblasti javnog prijevoza putnika za period od 2021. do 2025. godine u iznosu 200 miliona KM. Planirat će redovni novac za subvencioniranje javnog prijevoza putnika u iznosu oko 30 miliona KM, te dodatni novac za 2020. godinu u minimalnom iznosu od tri miliona KM, namijenjenih za izmirenje dijela obaveza prema Upravi za indirektno oporezivanje, te minimalni iznos od pet miliona za izmirenje obaveza po tužbama radnika a što je definisano sporazumom za koji se vodi postupak izvršenja pred Općinskim sudom u Sarajevu - pojasnio je premijer.\nPoručio je kako se radi o složenom sporazumu, u kojem sve mora da funkcionira kako je i dogovoreno, da bi se on u konačnici realizirao. Alternativa ovom sporazumu, po premijerovim riječima, je definitivan stečaj GRAS-a. Ovom prilikom, premijer se zahvalio Upravi preduzeća i Sindikatu koji su shvatili da je ovo zadnji pokušaj da se spasi ovo preduzeće i od njega napravi respektabilna javna kompanija, na koji je jednoglasno saglasnost dala i Skupština na prethodnoj sjednici.\nPremijer se zahvalio i Britanskoj ambasadi koja je pružila stručnu pomoć, kroz angažman međunarodnih konsultantskih kuća i preporuka, za konačno rješavanje i restrukturiranje GRAS-a. Najavljena je i treća faza realizacije sporazuma koja se već usaglašava, a koja će pomoći u implementaciji ovog sporazuma.\n- Kratkoročno ovaj sporazum će omogućiti da se odblokiraju računi prema Poreznoj upravi, Upravi za indirektno oporezivanje i korespondentnoj banci, jer su u situaciji da ne mogu isplatiti plate radnicima, nabaviti gorivo, te ne mogu raditi nijednu aktivnost zbog blokade računa. Vlada će nastaviti intenzivnu implementaciju sporazuma zbog čega pozivamo predstavnike Sindikata da ubrzano rade na realizaciji i svojih preuzetih obaveza - potcrtao je premijer.\nPredsjednik Sindikata Amir Muminović zahvalio se Vladi u ime radnika i uvjeren da će ovaj sporazum doprinijeti boljitku javnog prijevoza za građane.\n- Ovo je prvi korak za prevazilaženje problema koje imamo više od 15 godina, bili smo brzi i odlučni da ga potpišemo, kako bi mogli isplatiti plate radnicima i započeti sa prevazilaženjem nagomilanih problema. Vlada KS i Ministarstvo saobraćaja uložili su ogromne napore i sredstva na čemu im se posebno zahvaljujem - istakao je v. d. direktora Ahmetspahić.\nMinistar saobraćaja KS Adi Kalem je zaključio kako je ovo sporazum koji ni jedna Vlada do sada nije ponudila, te se nada da će im omogućiti da posluju dobro i napokon pruže bolju i kvalitetniju uslugu građanima, saopćio je Press KS.\nDžaferović se sastao sa Metom u Tirani: BiH i Albanija najavile otvaranje ambasada i bolju saradnju


Direktor programa za Srbiju, urednik i voditelj političkog tok šou programa “Pressing” biće Jugoslav Ćosić. Maja Žeželj će raditi Dnevnik sa ekipom novinara među kojima su Maja Dragić, Milan Sarić, Branislav Šovljanski, a tu su i Minja Miletić koja će voditi “Novi dan” – jutarnji program, zatim Igor Božić, Zoran Stevanović, Tanja Veselinović, Voja Stevanović...\n- Mi smo kanal koji je pre svega orijentisan na njuz. Mi ćemo proizvoditi četrnaest i po sati njuza dnevno što je ogromna količina za jednu stanicu i mislim da je to osnovna razlika u odnosu na druge TV kanale. Duboko verujem da će biti i velike razlike u odnosu na druge stanice i u načinu izveštavanja i pristupu sagledavanja događaja. Naši gledaoci neće morati da čekaju Dnevnik u sedam da bi saznali najvažnije događaje u zemlji, regionu i svetu. Moći će to u svakom trenutku da učine izborom naše televizije - kaže za “Blic” Ćosić.


Protest Instituta alternativa povodom govora mržnje i prijetnji LGBT osobama – Institut alternativa\nInstitut alternativa » Ostalo » Protest Instituta alternativa povodom govora mržnje i prijetnji LGBT osobama\nObjavljeno 23. 07. 2013. 02. 03. 2018.\nNajoštrije osuđujemo aktivnosti pojedinaca i grupa kojima se širi govor mržnje, prijeti i poziva na linč organizatora sjutrašnjeg skupa podrške pravima LGBT osoba u Budvi. Institut alternativa poziva Upravu policije i nadležne institucije da počinioce hitno privedu i procesuiraju ovo krivično djelo raspirivanja mržnje i netrpeljivosti prema LGBT osobama.\nObjavljivanje čitulja sa fotografijom i imenom i prezimenom Zdravka Cimbaljevića predstavlja direktno pozivanje na ugrožavanje fizičkog integriteta njega lično, ali i svih LGBT osoba u Crnoj Gori i nesumnjivo raspirivanje mržnje i širenje netrpeljivosti prema LGBT osobama u našoj zemlji.\nDržava Crna Gora je dužna da sankcioniše svakog pojedinca ili grupu koja čini krivična djela prema LGBTIQ osobama. U tom smislu zahtijevamo od nadležnih institucija da hitno adekvatno reaguju kako tokom sjutrašnjeg skupa LGBT osoba u Budvi ne bi bila ugrožena bezbjednost i fizički integritet učesnika/ca. Pravo na javno okupljanje i izražavanje su osnovna ljudska prava i država je dužna da svakome omogući nesmetano korištenje tih prava, bez obzira na bilo koje lično svojstvo.


Zvezda pred ovaj meč koji se igra u ponedeljak od 19.00 u hali "Aleksandar Nikolić", ima jedan adut više a to je domaći teren i navijače na tribinama.\nNavijačima se putem saopštenja pred, kako je navedeno na zvaničnom sajtu "meč u koji staje cela sezona regionalne lige", obratio predsednik kluba Nebojša Čović.\nPozvao je sve kojima je crveno bela boja u srcu da dođu u ponedeljak u halu i pruže najglasniju podršku timu o dosadašnjem toku sezone, jer – popravnog nema.\n- Crvena zvezda je došla do prvog mesta u regularnom delu sezone i pored ogromnog broja odigranih utakmica, i svih problema o kojima smo već detaljno informisali javnost u prethodnim mesecima povreda, kovida… Borili smo se za to prvo mesto upravo zbog ovakvih situacija, kako bi imali prednost domaćeg terena pred važne mečeve – koja u ovakvim situacijama nije mala! Zvezdaši znaju kroz kakve opstrukcije na terenu i van njega smo prolazili prethodnih, ali i ove sezone! Dešavanja i kasniji događaji u prošlosti su pokazala da smo bili u pravu oko mnogih stvari i mnogih ličnosti koje su pokušavale da nas pobede van terena, ali ne i na terenu koji je jedino merilo! Zato pozivam i apelujem na sve naše navijače da dođu u ponedeljak u halu i pruže podršku momcima jer popravnog nakon treće utakmice polufinala nema! Pokazali smo nebrojeno puta da zajedno možemo mnogo toga, pobeđivali smo uz pune tribine i glasnu podršku i najveće evropske klubove u našoj dvorani. Zato verujem da i ovoga puta zajedno možemo da dođemo do rezultata koja nam donosi plasman u finale regionalne lige, takmičenja u kome branimo titulu. Dođite, za sve Zvezdaše u ponedeljak uveče jedino mesto je naša hala Aleksandar Nikolić", rekao je predsednik crveno belih.\nKlub podseća da se karte nalaze u prodaji od srede po standardnim cenama i na već poznatim mestima, a interesovanje za ovu utakmicu je veliko.\n- Zvezdaši u ponedeljak uveče pružite podršku našim momcima ju borbi za plasman u finale!", dodaje se na sajtu kluba sa Malog Kalemegdana.


Infektivna klinika je mesto gde odlaze najteži pacijenti.\n(Dulence, 5. april 2020 09:36)\nSituacija je veoma ozbiljna, i svi moramo biti disciplinovani i strpljivi, da bi što pre pobedili epidemiju.\n(trsh, 5. april 2020 08:08)\nLjudi imajmo poštovanja i razumevanja za doktora Stevanoviæa koji nas prosto moli i apeluje da se ponašamo odgovorno, kada se obraæa javnosti i kaže samo ono što je bitno i odmah ide da nastavi da se bori za ljudske živote.\n(Milan, 5. april 2020 07:01)\nSvi treba da pomognemo tako što æemo da ostanemo kuæi i ne izlazimo bez opravdanog razloga!\n(Mila, 4. april 2020 21:47)\nImajte razumevanja za doktora, kada se obraæa javnosti i kaže samo par reèi i ode,on je jedan od junaka Srbije, koji svoj poziv smatra krajnje ozbiljno.\n(Vuk, 4. april 2020 20:42)\nMoramo biti disciplinovaniji i da se ne kreæemo bez potrebe. Jedino je to siguran put za eliminisanje virusa\n(Doda, 4. april 2020 20:40)\nKo lavovi se bore naši lekari. Svaka im èast\n(Mnace, 4. april 2020 20:38)


KK Partizan : Južne vesti\nKošarkašice Studenta u završnici "slomile" Partizan i slavile sa +25\n10:25, 1. 11. 2020.\nPeti trijumf u sezoni zabeležile su košarkašice Studenta u sali Osnovne škole "Dušan Radović", pošto su rezultatom 83:58 savladale beogradski Partizan, u 7. kolu Prve lige. Nišlijke su tokom celog meča vodile sa malom razlikom, ali su u poslednjoj četvrtini potpuno nadigrale gošće i učinile pobedu ubedljivom.\nKošarkašice Studenta dočekuju Partizan\n15:26, 30. 10. 2020.\nU okviru 7. kola Prve lige niškom Ženskom košarkaškom klubu Student će u sali Osnovne škole "Dušan Radović" gostovati beogradski Partizan. Utakmica je zakazana za subotu, 31. oktobar.\nKao što su mnogi očekivali, za "Žućkovu levicu", trofej namenjen pobedniku Kupa Radivoja Koraća, večeras od 21 sat u niškoj hali "Čair" boriće se Crvena zvezda i branilac titule Partizan. Kapiten crno-belih Novica Veličković kaže "derbi kao derbi", a trener crveno-belih Dragan Šakota očekuje borbenu i lepu utakmicu.\nKup Koraća: Partizan pobedio FMP, novi "večiti derbi" u finalu\n23:02, 15. 2. 2020.\nLakše nego Crvena zvezda Megu, ali ne i bez muke Partizan je savladao FMP u utakmici u kojoj je tim iz Železnika "izgubio konce" u drugom poluvremenu. Uz dosta atraktivnih poteza, crno-beli su slavili sa 88:77 i zakazali novi "večiti derbi" u finalu Kupa koje je u nedelju, 16. februara u ali "Čair" u Nišu.\n21:20, 14. 2. 2020.\nNajnapetiji duel četvrtfinala Kupa Radivoja Koraća bio je poslednji. Čačanski Borac je sjajnim drugim poluvremenom saterao Partizan u ćošak, sveo ga na samo dva koša iz igre za čitavu treću četvrtinu, ali su Beograđani u poslednjem periodu ubacivali koševe sa poludistance u gotovo svakom napadu i tako slavili sa 87:79.\nPartizan i dalje u igri za odbranu titule, savladan i FMP\n18:47, 16. 2. 2019.\nIako su se oba tima borila, Partizan je rano uspostavljenu prednost održavao manje-više tokom celog meča i na kraju savladao FMP u polufinalu Kupa Radivoja Koraća rezultatom 83:71. Iako je imao glasnu podršku sa punih tribina "Čaira", ovog puta sve je proteklo bez pirotehnike i incidenata.\nNajjači utisak prvog dana Kupa ostavili "bokseri" iz Žitišta [foto]\n14:07, 15. 2. 2019.\nGodinama nije bilo iznenađenja u četvrtfinalu Kupa Radivoja Koraća, a u istom ritmu protekao je i prvi dan ovogodišnjeg izdanja. Bez mnogo muke FMP i Partizan zakazali su međusobni okršaj u polufinalu, ali su verovatno najveći utisak ostavili “bokseri” - navijači Svetog Đorđa iz Žitišta. Hoće li biti drame na parketu “Čaira” u preostala dva četvrtfinala biće poznato danas, kada se od 17 i 19:30 sastaju Mega i Borac, odnosno Crvena zvezda i Dinamik.\nStudent nastavio seriju poraza, u Nišu slavio i Partizan\n11:04, 15. 10. 2018.\nI dalje je Student bez pobede u Prvoj ligi, pošto je u 4. kolu izgubio na svom terenu od Partizana, sa 51:66 (11:23, 11:10, 16:11, 13:22). Niške košarkašice su u poodmakloj fazi meča uspele da nadoknade veliki zaostatak i izjednače, ali snage za potpuni preokret nisu imale.


Rezultat pretrage: pregrade\nMaxi: nova kolekcija kliznih vrata italijanskog brenda Rimadesia\nItalijanska fabrika Rimadesio predstavlja novu kolekciju kliznih vrata jednostavnog naziva - Maxi.\nBilo da imate veliku kuću otvorenog plana ili mali stan sa jednom većom prostorijom koja objedinjuje više namena, pregrade vam omogućavaju da prostor razgraničite. Pregradna rešenj...\n18.06.2020 Feng shui\nKako koristiti paravane u skladu sa Feng Šui učenjem\nParavani predstavljaju naširoko korišćenu vrstu nameštaja za deljenje prostora i u Feng Šui učenju su takođe opšte prisutni. Oni mogu da stvore drastičnu promenu u prostoru i preus...\nZaštitne barijere DVO\nKompanija DVO je oduvek posvećivala veliku pažnju pitanju bezbednosti na radnom mestu. Bilo da se radi o kancelariji, otvorenom prostoru ili recepciji hotela – bezbednost pre svega...\nBrutalno potkrovlje sa ljuljaškom i teretanom\nProjekat dizajnera Vanese Aleksander životni je prostor bez ijedne pregrade na 420 kvadratnih metara. Impresivno!\nMali stan bogate istorije\nStolice i sobne pregrade od inovativnih materijala\nLAN kolekcija nameštaja za raspored kakav želite\nLAK kolekcija nameštaja može kreirati bilo koju kompoziciju i idealna mesta za sedenje u kojoj god formaciji da su vam potrebna, kako bi se savršeno uklopila u vaš postojeći prosto...


U povodu dešavanja na Univerzitetu u Tuzli, danas je premijer Tuzlanskog kantona Bego Gutić u prostorijama Vlade TK održao press konferenciju. Na press konferenciju su bili pozvani i rektor Univerziteta u Tuzli Samir Nurić, predsjednik Upravnog odbora Univerziteta Kazafer Bečić, predsjednik Komisije za obrazovanje Skupštine TK Midhat Čaušević i predsjednik Unije studenata Univerziteta u Tuzli Nedžad Hodžić, ali se nisu odazvali.\nTreba reći da je sam poziv za konferenciju upućen dosta kasno jer su, kako je na press konferenciji naglašeno, željeli da javnost što prije bude upoznata sa konkretnim informacijama koje su potkrijepljene dokumentima, a potrebni dokumenti dobijeni su tek jutros.\nPremijer Tuzlanskog kantona Bego Gutić je rekao da nije istina da je on prisustvovao nemilom događaju na RGGF-u, odnosno fizičkom obračunu između profesora Univerziteta u Tuzli, Šarića i Sprečića, izašao je ranije kada je profesor Šarić počeo sa verbalnim napadom.\nRektor Univerziteta Samir Nurić nije se odazvao na današnju press konferenciju, te ga je premijer pozvao da javno kaže ko na njega vrši pritisak jer u svojim novijim javnim nastupima stalno govori o pritisku i uplivu politike ali ne navodi ni jedno ime.\nPremijer Gutić je istakao da je bilo niz pritužbi na rad rektora Univerziteta, te je naveo da su se na mobing i pritiske između ostalih žalili dekan Pravnog fakulteta Izudin Hasanović i generalni sekretar Univerziteta Jasna Berbić.\nPremijer TK je više puta kazao da nije vršio pritisak ali jeste iznosio svoje mišljenje, te da je rekao da smatra da prorektor za međuuniverzitetsku saradnju u zemlji i inostranstvu Snježana Marić treba da ostane u menadžmentu Univerziteta u Tuzli, jer je između ostalog, i jedini predstavnik jednog od konstutivnih naroda BiH, odnosno Hrvata, a da rektor želi da njeno mjesto zauzme Alma Dizdarević.\nU daljem izlaganju Gutić je naveo da rektor krši Zakon o visokom obrazovanju te da se oglušuje o odluke Vlade TK koje se tiču zapošljavanja zlatnih studenata i prijema 15 asistenata, kao i odluka u vezi završetka studentskog kapusa.\n- Lično sam se prilikom podnošenja svog ekspozea obavezao da ćemo unijeti promjene u oblasti visokog obrazovanja, detektovati propuste i pozvati na odgovornost. Obećao sam da ćemo raditi na poboljšanju statusa studenata i o tome ćemo prepustiti da sude sami studenti. Obećali smo ulaganja i odmah, što je bilo do nas, pokrenuli i u roku okončali projekat toplifikacije i priključenja Kampusa na sistem centralnog grijanja. Sa turskom agencijom TIKA-om dogovorili renoviranje jednog velikog objekta u krugu Kampusa. Mi smo novac obezbjedili, sa TIKA-om sve dogovorili, a Univerzitet do danas, i pored svih naših molbi, urgencija, mogu se nazvati i pritiscima, nije započeo realizaciju ovog projekta. Obećali smo i naš Univerzitet učiniti fleksibilnijim i prilagoditi ga da kvalitetnije odgovori potrebama tržišta rada. Nebrojeno puta smo do sada ukazivali na mogućnosti, potrebe i kadrovske deficite, na što je Univerzitet ostao nijem. Očito se danas i takve inicijative da se otvore Poljoprivredni fakultet, Fakultet arhitekture, da se Odsjek psihologije i pedagogije transformira u jednopredmetne studije i time odgovori nasušnoj potrebi naše regije, nažalost smatraju pritiscima, kazao je premijer te dodao da se sadašnji rektor se protivi pokušaju Vlade TK da se uspostavi kadrovska baza i da se prestane sa plaćanjem spoljinih saradnika navodeći primjer kćerke profesora Bahrudina Šarića koja živi u Beču, a dolazi da predaje na Farmaciji u Tuzli.\nGutić je toku press konferencije naveo i da su rektora Nurića "uzeli pod svoje" Zlatan Begić, Edin Delić, Jasmina Alihodžić i još neki koji odlučuju o dešavanjima na Univerzitetu u Tuzli. Naveo je da je u kratkom mandatu rektora Nurića zaposlena supruga prof. Begića na Prirodno matematičkom fakultetu, kao i sestra Edina Delića na RGGF-u, te da se "gura" Vedad Pašić koji je uvrijedljivo govorio o majkama Srebrenice.\nU toku trajanja vrlo duge press konferencije moglo se čuti još detalja vezanih za dešavanja na Univerzitetu u Tuzli koji su izašli iz internih okvira i uznemirili javnost.\nNa kraju press konfernecije prisutnima se obratila i od strane premijera spomenuta Amela Begić, koja je bila toliko uzrujana da se nije mogla lako razumjeti. Rekla je da je ona davno konkurisala ali je rektor Halilović i ostali iz SDA a i HDZ-a, nisu dozvoljavali njoj da se zaposli nego su zapošljavali "svoje", posebno ističući svoje reference i kvalifikacije.\nVid eo: Armin Kendić\nPremijer je saslušao gospođu Begić te rekao da mu ne može imputirati stvari iz 2012. i 2013. godine, kada nije ni bio premijer.\nNovinarima se obratio i ministar MUP-a koji je kratko izvijestio da je 5. marta u 23:10 Bahrudin Šarić u prisustvu dva svjedoka Nasera Prljače i Samira Nurića, u prostorijama MUP-a prijavio fizički napad, te da će nakon okončane istrage javnost biti upoznata o više detalja.\nRektor Univerzita u Tuzli Samir Nurić jučer je održao press konferenciju, a njegovu izjavu u nastavku možete poslušati u prilogu kolega sa RTV7.\nPress konferencija je završena riječima premijera:\nPozivamo cjelokupnu akademsku zajednicu, da zadrže svoj profesorski i naučni dignitet, te da politiku, političke igre, sujetu i međusobna prepucavanja ostave van Univerziteta u Tuzli, te da se na Univerzitetu nadmeću isključivo svojim naučno-istraživačkim dostignućima i kvalitetom rada sa studentima i znanja koje im trebaju prenijeti. Na taj način pomoći će i nama, kao osnivačima da Univerzitet u Tuzli pozicioniramo na ono mjesto koje mu uistinu i pripada, a to je među top 2000 univerziteta u svijetu. U suprotnom, dovest će do dodatnog urušavanja Univerziteta koji je ove godine navršio 40 godina svog postojanja.


Krivična prijava protiv Vendi – Balkan Life\nAutor Dragan 25. aprila 2013., 00:00 1.3k pregleda 150 glasova\nVesna Vukelić Vendi je uživo govorila o „obračunu“ koji ima sa napuštenim psima, gde kupuje najjače otrove i ubacije ih u mleveno meso, i kasnije baca u šumu pored svoje kuće.\nOrganizacija ljubitelja životinja iz Kruševca, „ORPAK“, podnela je krivičnu prijavu protiv Vesne Vukelić – Vendi, koja se pre nekoliko dana javno hvalila kako je ubijala i mučila napuštene pse u svom naselju.\n„Podnosimo prijavu zbog kaznenog dela mučenja i lišavanja života životinja opisanog u čl. 7. stav 1 tačka 17, 20, 29 i čl. 82 stav 1 tačka 1, 2, 3, 8, 18, 20, 28, 54 Zakona o dobrobiti životinja“, objasnila je predsednica „ORPAK“-a Lela Bucek.\nNaime, Vesna Vukelić Vendi je, u ponedeljak, na televiziji B92 u emisiji „Veliki Brat“, uživo govorila o „obračunu“ koji ima sa napuštenim psima, gde kupuje najjače otrove (koji su Zakonom zabranjeni i koji mogu naškoditi i deci) i ubacije ih u mleveno meso, i kasnije baca u šumu pored svoje kuće. Dodala je da je ubacivala i „zihernadle“ ne bi li ih psi pojeli, umirući u najvećim mukama.\nKao da joj to nije bilo malo, javno je priznala da je „angažovala“ lovce i napravila „strategiju“ kako bi ih puškama poubijali, čime je prekršila još jedan Zakon o zabrani korišćenja oružija u naseljenom mestu.\n“ORPAK” je pokrenuo i potpisivanje peticije, na koju je svoj potpis već stavio veliki broj ljudi, zahtevajući od Nadležnih institucija da krivično gone i kazne Vesnu Vukelić-Vendi, ispitaju slučaj do kraja i privedu pravdi sva lica koja su umešena u ove zločine.\n„Zakonu moraju odgovarati svi: lica koja su prodavala najjači otrov sa VMA, lica koja su došla sa puškama u naseljeno mesto ne bi li vršili odstrel napušenih pasa, kao i lice koje je navela da je zapošljeno u Policiskoj upravi, a koje je samo „opomenulo“ osobu koja je repetirala pušku“, dodala je Bucek.\nKako zbog svega navedenog smatraju da su u delu osumnjičenih ostvarena sva bitna obeležija kaznenog dela mučenja i lišavanja života, iz navedenog Zakona o dobrobiti životinja, zahtevaju da Ministarstvo poljoprivrede, Uprave za veterinu, Odeljenja za zdravstvenu zaštitu, dobrobit i sledljivost životinja kao i Odeljenja veterinarske inspekcije po hitnom postupku preduzme sve Zakonom predviđene radnje, kao i da protiv osumnjičenih u roku od 15 dana pokrenu krivični postupak.


NovaEnergija.net » online konferencija online konferencija – NovaEnergija.net\nHome Tags Posts tagged with "online konferencija"\n– Poslednjih 18 meseci bili su burni za sve, ne samo u telekomunikacijama, već i u celokupnoj privredi. Telko operatori imali su pune ruke posla zbog prirode industrije i načina poslovanja. Period velike neizvesnosti „primorao“ je korisnike, partnere i građane da budu još povezaniji. Zato bih rekao da je tržište dinamično i promenljivo, a da je konkurencija žestoka, sa tri mobilna operatora, na tržištu od sedam miliona korisnika.\n– COVID-19 nam je pokazao koliko su digitalizacija, telekomunikacione usluge i IT industrija važni za naše svakodnevno funkcionisanje. Od kupovina preko interneta, do učenja na daljinu i zdravstvenih sistema – svima je potrebna stabilna i jaka mreža da bi funkcionisali iz dana u dan. S druge strane, videli smo mnoge pozitivne stvari i sjajna digitalna rešenja koja su se pojavila u ovih 18 meseci. Na primer, u Telenoru smo uveli eSIM karticu, koja omogućava korisnicima da se povežu s nama brže i lakše, bez potrebe da imaju fizičku SIM karticu. Tu je i Moj Telenor aplikacija koju koristi više od milion korisnika svakog meseca i odličan je način da se pruže usluge bez potrebe da korisnici fizički posete naše prodavnice.\n– Prema mnogobrojnim istraživanjima, ono u čemu smo najbolji je kvalitet mreže i zadovoljstvo i lojalnost korisnika. Za to smo dobili i značajne nagrade: UMLAUT, nezavisna međunarodna kompanija, petu godinu zaredom dodelila je Telenoru nagradu Best in Test, što je još jedna potvrda najboljeg korisničkog iskustva u našoj mreži. Što se tiče zadovoljstva korisnika, uvek smo najbolje ocenjeni među telekomunikacionim operatorima i te dve oblasti će i ubuduće biti ključne za nas. Kako bismo omogućili besprekornu i stabilnu uslugu, izgradili smo 89 novih i dodali 4G kapacitet na više od 1.000 već postojećih baznih stanica.\n– Uvek tragamo za novim poslovnim prilikama i to je nešto što je deo PPF-ovog i Telenorovog DNK. Za nas je ulazak u domove korisnika izuzetno zanimljiva oblast za dalji razvoj i već imamo čvrste temelje na kojima dalje radimo. Ono što primećujemo je da se potrošnja dramatično povećava, posebno kada je reč o strimovanju i drugim digitalnim medijima. To je prostor u kojem želimo da budemo relevantni, i to na svim interfejsima, bilo da naše usluge koristite kod kuće, u kancelariji ili u pokretu, na svom iPadu, telefonu ili na televiziji. Nameravamo da u narednih pet godina uložimo čak 300 miliona evra, što je još jedan snažan dokaz naše dugoročne posvećenosti ovom tržištu.\nMajk Mišel – Epidemija nam je pokazala koliko su digitalizacija, telekomunikacione usluge i IT industrija važni za naše svakodnevno funkcionisanje was last modified: October 14th, 2021 by Ivana Karanović\nColor Media Communications osmu godinu za redom organizuje Regionalnu konferenciju o trendovima u telekomunikacijama i medijima – DIGITAL 2021. Ovogodišnji DIGITAL se realizuje u dva formata, online koji je planiran prvog dana događaja, 16. septembra sa početkom…


"Organizovali smo ovu konferenciju sa jednim ciljem, a to je molba i vapaj gradu Beogradu za pomoć našim najtrofejnijim klubovima, Partizanu i Zvezdi, koji se bore, a ne mogu da se izbore da prežive. Moramo da molimo grad za pomoć da bismo ih spasili. Oni igraju samo sa decom, kompletna reprezentacija nam je u inostranstvu...Ovakav problem imamo samo u Beogradu, ostale lokalne samouprave daju termine za treninge besplatno. U Beogradu nije tako, troškovi zakupa su enormno veliki", rekao je Krivokapić.\nOn je kazao da i Partizan i Zvezda zaslužuju specijalnu pažnju i da zato treba da im se obezbedi da mogu da prežive. On je naveo primere država u regionu, gde klubovi imaju šest sati dnevno besplatno za treninge, a pojedine lokalne samouprave pokrivaju plate trenera.\n"Tražimo da se nešto makar približno primeni u Beogradu, jer ako se u Beogradu ne rađaju talenti, gde će se rađati? Naše selekcije su u nizu osvojile šest zlatnih medalja i ako Partizan i Zvezda ostanu bez termina, ko će nam odvajati decu sa ulica? Vaterpolo je mala i skromna familija koja je naciju navikla na najveće uspehe. U poslednje vreme samo na zlatne medalje. Skromni smo i niko od nas se nije naljutio što vaterpolisti (posle osvajanja Svetske lige i plasmana na OI u Rio) nisu bili zajedno na balkonu sa košarkašicama", rekao je Krivokapić.\nPredsednik Partizana Aleksandar Šoštar podsetio da je klub u teškoj situaciji poslednjih šest-sedam godina i rekao je da trenutni dug iznosi između 700 i 800 hiljada evra.\n"Partizan ima na raspolaganju Banjicu, ali nije vlasnik jer je u toku sudski spor i zato Partizan ne dobija ništa od grada. Grad Zvezdi pokriva 25 odsto plaćanja termina, a mi ne dobijamo ni to. Sve bi bilo lakše da u praksi imamo na raspolaganju Banjicu, jer je bazen pod sporom. Od 1. januara ove godine do sada nismo dobili ništa od grada, a za termine drugim klubovima na Banjici izdvojeno je milion i po dinara", rekao je Šoštar.\nPredsednik crno-belih naveo je da su troškovi kluba mnogo veći od prihoda i da klub ima obavezu da održava bazen.\n"Mi smo postali prvaci Srbije, a prosek godina prvog tima je 19. Sledeće sezone će igrati još mlađi tim. Ne mogu da zamislim situaciju da prestanemo da se takmičimo", rekao je Šoštar.\nPredsednik Zvezde Viktor Jelenić izneo je neke podatke o rashodima klubova.\n"Termin na 25. Maju košta 13.400 dinara. Jeftinije bi nam bilo da kupimo mesečne karte vaterpolistima pa da idu sa građanstvom nego da se zakupljuje termin. Prošle sezone smo imali na raspolaganju pola bazena i prvi tim se tako pripremao za Ligu šampiona, a u drugoj polovini građani", rekao je Jelenić.\n"Od januara 2010. do danas Zvezdi je fakturisano 55 miliona dinara za termine i utakmice u Beogradu. Svuda u regionu i Srbiji ti termini su besplatni ili se minimalno plaćaju i da smo bilo gde drugo igrali, ne bismo imali ni dinara duga. Trenutno dugujemo 30 miliona dinara i izbačeni smo sa bazena", rekao je Jelenić.


Srušio se američki transportni avion, spaseno osmoro\nTransportni avion američke mornarice sa 11 članova posade srušio se u vodama jugoistočno od japanskog ostrva Okinava dok je leteo ka nosaču aviona „Ronald Regan“, saopštila je američka Sedma flota.\nMinistarstvo odbrane Crne Gore kupiće višenamenske helikoptere od američke kompanije „Bel helikopters“ u okviru plana modernizacije Vojske Crne Gore, pišu podgoričke „Vijesti“.\nU eri pooštrenog političkog sučeljavanja Moskve i Vašingtona usavršavanje strateških nuklearnih snaga Rusije, tzv. nuklearne trijade, dobija prvorazredni značaj u odvraćanju SAD i NATO-a. Najmoćnija komponenta ruske trijade je kopnena, ali su impresivni i potencijali strateške avijacije i atomskih podvodnih nosača raketa.\nKongresmen Po: Kad bi došao, Tramp bi video koliko se sviđa Srbima\nSjedinjene Američke Države treba da izgrade još snažniji odnos sa Srbijom i nađu načine za promovisanje partnerstva radi stabilnosti celog Balkana, ocenio je američki kongresmen Ted Po, kopredsedavajući srpskog kokusa po povratku iz posete Srbiji.\nSAD obustavila pojedine vežbe zbog situacije oko Katara\nAmerička vojska obustavila je pojedine vojne vežbe sa zalivskim zemljama zbog diplomatske krize između tih zemalja i Katar, saopštio je Pentagon.\nSAD: Srbin osuđen jer je lagao za državljanstvo SAD\nAmerički savezno tužilaštvo saopštilo je da se bivši član srpske policije Aleksandar Kneginić (57), optužen za ubistvo bračnog para bosanskih muslimana, suočava sa deset godina zatvora i gubljenje državljanstva SAD, pošto je lagao da bi ga dobio.\nTramp može da zaobiđe sprovođenje sankcija Rusiji\nDonald Tramp je potpisao zakon kojim se uvode sankcije Rusiji, Iranu i Severnoj Koreji i koji ograničava njegovu moć da ih ublaži bez odobrenja Kongresa. Međutim, on je dao do znanja da njegova administracija ne namerava da se pridržava odredbi zakona, koje mogu da naštete američkom biznisu i evropskim saveznicima.\nPjongjang je proteklih dana, bez obzira na tip projektila koji je lansiran sa kineske granice, svetu demonstrirao da poseduje izuzetno razvijen raketni program, o čijem se postojanju dosad samo spekulisalo, kaže za Sputnjik vojni komentator Andrej Mlakar.\nSledeća godina mogla bi biti ključna za rešavanje dugogodišnjeg spora Grčke i Makedonije u vezi sa zvaničnim nazivom te države, navodi grčki list „Katimerini“.\nAmerički potezi bahati, Rusija gubi strpljenje\nSvega nekoliko dana posle prvog sastanka lidera Rusije i Sjedinjenih Država Vladimira Putina i Donalda Trampa, koji je dao nadu u smanjenje napetosti između dve sile, iz Vašingtona je stigla vest da Bela kuća podržava nove antiruske sankcije sadržane u nacrtu zakona koje razmatra američki Kongres.\nDžihadista likvidiran snajperom sa najvećeg rastojanja svih vremena\nKanadski specijalac pogodio je prošlog meseca svoju metu snajperom u Iraku sa više od tri i po kilometra odstojanja. To predstavlja ubistvo sa najveće udaljenosti od mete ikada zabeleženo, prenosi Bi-Bi-Si.\nSudar moćnih na Pacifiku: Šta će biti okidač\nKako u Azijsko-tihookeanskom regionu funkcioniše trougao Rusija-SAD-Kina i da li se ovi odnosi baziraju na saradnji ili konkurenciji? Kako se danas razvijaju američko-kineske i rusko-američke veze? Na ta i druga pitanja pokušali su da odgovore stručnjaci tokom diskusije koja je održana u moskovskoj Biblioteci „Dostojevski“.


RK Iskra: Donošenje bilo kakve odluke na temelju trenutne tabele bilo bi nezakonito i neustavno – Sport Centar RK Iskra: Donošenje bilo kakve odluke na temelju trenutne tabele bilo bi nezakonito i neustavno – Sport Centar\nRukometni klub Iskra Bugojno oglasio se saopštenjem za javnost, povodom brojnih špekulacija o eventualnom prekidu rukometne Premijer lige.\nKako su istakli, donošenje bilo kakve odluke na temelju trenutne tabele bilo bi nezakonito i neustavno.\nBugojanci su trenutno pretposljednji sa 17 bodova nakon 18 odigranih kola, te bi mogli preseliti u niži rang i razumljivo je njihovo nezadovoljstvo s obzirom da je još mnogo bodova u igri.\nIstina je, da je Rukometni savez BiH donio odluku 9.9.2019. godine, kojom je određeno da će Premijer ligu napustiti tri zadnjeplasirane ekipe, ali pod uvjetom da se prvenstvo odigra u cjelosti a ne pod ovakvim neregularnim uvjetim kada je zavladala pandemija korona virusa, zbog čega je prvenstvo na silu prekinuto ali sa željom da se isto što prije nastavi.\nDonošenje bilo kakve odluke na temelju trenutne tabele bilo bi nezakonito i neustavno jer je u borbi za opstanak 10 ekipa, pri čemu ističemo da je u igri i 36 bodova koji mogu odlučivati i prvaka države kao i ekipe koje će napustiti ovaj rang takmičenja.\nUpravni odbor MRK Iskre iz Bugojna sa svojim pravnim timom će sa velikom pažnjom pratiti sva događanja u Rukometnom savez BiH, te će poduzimati sve pravne radnje i blagovremeno pravno odgovoriti svim zakonitim sredstvima na svaku odluku RS BiH u kojoj bi MRK Iskra bila oštečena, te smo spremni i podnijeti tužbu Ustavnom sudu BiH kojom bi se ispitivala zakonitost svih donešenih odluka”, navodi se u saopštenju RK Iskra Bugojno koje potpisuje predsjednik UO Edin Mašić.\nNezapamćena situacija u Bugojnu: Predsjednik NK Iskra zabranio trening rukometašima na stadionu\nSpektakl u Bugojnu: Lokalni derbi u nezapamćenoj atmosferi pred 5.000 gledalaca (FOTO)


Beta 9. decembra 2020. 08:10\nNa današnji dan pre 30 godina održani su prvi višestranački parlamentarni izbori i predsednički izbori u Srbiji nakon decenija jednopartizma, na kojima je ubedljivu pobedu ostvarila Socijalistička partija Srbije (SPS) i njen tadašnji lider Slobodan Milošević.\nParlamentarni izbori bili su sprovedeni 9. i 23. decembra po većinskom sistemu sa 250 izbornih jedinica u kojima je biran po jedan narodni poslanik, a izbore je obeležila za današnje uslove velika izlaznost.\nU biračke spiskove bilo je upisano nešto više od sedam miliona birača a na glasanju je učestvovalo oko pet miliona, odnosno 71,49 odsto.\nUprkos relativnoj većini od oko 46 odsto glasova, Socijalistička partija Srbije je osvojila apsolutnu većinu mandata (77,6 odsto), zahvaljujući većinskom izbornom sistemu.\nTako su socijalisti imali 194 poslanika u parlamentu, Srpski pokret obnove (SPO) 19, Demokratska stranka sedam, nacionalne manjine 14 a po jednog ili dva poslanika osvojilo je više danas nepostojećih partija ili grupa gradjana.\nIzbore su bojkotovale stranke Albanaca sa Kosova i Metohije.\nNa prvim izborima stranke su imale i svoje slogane sa kojima su nastupale u kampanji. Tako je SPS imao slogane „Sa nama nema neizvesnosti“ i „Srbija se saginjati neće“, demokrate su istakle slogane „Vreme je“ i „Prelomite pametno“, dok je SPO imao slogane „Snaga, pobeda, obnova“ i „Sutra počinje odmah“.\nParalelno sa izborima za prvi saziv višestranačke skupštine održani su i predsednički izbori na kojima je učestvovalo čak 32 kandidata.\nUbedljivo je pobedio Milošević, koji je dobio podršku 65,34 odsto učesnika izbora.\nNa drugom mestu bio je lider SPO-a Vuk Drašković sa 16,4 odsto a zatim Ivan Djurić, Sulejman Ugljanin i Vojislav Šešelj.\nMedju 32 kandidata na tim prvim predsedničkim izborima bila je samo jedna žena – Ljiljana Djuić, ispred grupe gradjana, koja je osvojila 0,07 odsto, odnosno 3,425 glasova.


11/01/2020 | 19:59\nVlada Kantona Sarajevo donela je odluku kojom je proglašena uzbune zbog zagađenog vazduha. Odluka je doneta na telefonskoj sednici, prenosi Slobodna Evropa, a objavljena je i na internet stranici Vlade Kantona Sarajevo.\nPrema podacima Federalnog hidrometerološkog zavoda uređaj za merenje kvaliteta vazduha postavljen u krugu Ambasade SAD u 13 sati pokazao je čak 338 µg/m3. Mere koje se preduzimaju u okviru uzbune podrazumevaju zabranu kretanja automobila čiji dizel motori imaju normu EURO3 i nižu.\nPripadnici MUP Kantona Sarajevo, zajedno sa Kantonalnom inspekcijom kontrolišu vozila u saobraćaju, a automobile sa Euro 2 motorom isključuju iz saobraćaja.


Počinje projekat „Pokreni biznis“ – ICR\nPomoć novootvorenim firmama u pokretanju sopstvenog posla\nPreduzeća – „Webinar“, „Ralf marketing“ i „Promo team“ pozvali su danas građane da se uključe u projekat „Pokreni biznis“ koji će novootvorenim firmama u Srbiji pružati pomoć u pokretanju sopstvenog posla.\nTo je prvi projekat u Srbiji koji organizovano uključuje privatni sektor u stvaranje povoljnog poslovnog okruženja za nove firme, navedeno je u saopštenju.\nProjekat omogućuje besplatan kurs preduzetništva za 10.000 građana uz pomoć softvera za učenje na daljinu i stručnu podršku Univerziteta Educons iz Novog Sada.\nIdeja je da uz pomoć savremenih informacionih tehnologija besplatna edukacija bude dostupna svakom građaninu Srbije koji razmišlja o pokretanju sopstvenog posla.\n– Kurs predstavlja preduzetnički algoritam čije celine prate faze iz preduzetničke prakse – rekao je prof. dr Nenad Penezić, glavni i odgovorni urednik sadržaja kursa i prorektor za nastavu i saradnju sa privredom Uneverziteta Educons iz Novog Sada.\nOn je objasnio da će građani koji razmišljaju o pokretanju sopstvenog posla na taj način moći da provere da li imaju kapaciteta da postanu preduzetnici, šta sve moraju da prođu, kako da registruju firmu, koje oporezivanje da odaberu i slično.\nNakon što prođu obuku, građani – budući preduzetnici mogu da provere vrednost poslovne ideje prijavljivanjem na konkurs za najbolje poslovne ideje koji je otvoren do 20. septembra. Nagradni fond u ovom trenutku je oko 40.000 EUR u formi robe i usluga.\nNajbolju poslovnu ideju očekuje besplatno oglašavanje u vozilima javnog gradskog prevoza, koju će obezbediti marketinški partner projekta agencija „Masel“ i oglašavanje na bilbordima koje će obezbediti „Bebler medija marketing“.\nPobednik dobija i besplatno školovanje na daljinu na smeru preduzetništvo Univerziteta Educons, a naoriginalnija poslovna ideja dobiće besplatnu PR kampanju od agencije „Ralf marketing“.\nNajboljih 50 dobiće od firme „Solarius“ besplatan knjigovodstveni softver uz pomoć kojeg će moći samostalno da vode knjige.\nPravo prijave na konkurs imaju i firme mlađe od godinu dana, a za njih „Pokreni biznis“ u saradnji sa drugim privatnim firmama obezbeđuje popuste, donacije i druge vrste pogodnosti. Sve što je potrebno da urade jeste da posete www.pokrenibiznis.com i tamo će naći sve što im treba, navedeno je u saopštenju.\nKada su popusti i pogodnosti u pitanju, društvenu odgovornost prema početnicima pokazali su „Orion telekom“ koji daje popust od 5 do 40%, „Bebler media“ čak 40% za oglašavanje na bilbordima, 30% za izradu veb sajtova i za audio i video produkciju, Pro biznis centar novosadskim novootvorenim preduzećima pruža besplatne konsultacije vezane za proces.\n– Cilj projekta nije samo da buduće preduzetnike edukacijom pripremimo za tržište, već da im po ulasku na tržište u prvih i najtežih godinu dana poslovanja u saradnji sa privatnim sektorom obezbedimo posebne tržišne uslove koje će im smanjiti troškove – rekla je Sandra Ivanišević, jedna o autora projekta i direktorka agencije „Ralf marketing“.\nProsečna neto zarada u aprilu 39.298 dinara


Miličković:Kad pominju ''kanove, mafiju...''govore o sebi - Studio B\nMiličković:Kad pominju “kanove, mafiju…“govore o sebi\nMiličković:Kad pominju “kanove, mafiju…“govore o sebi Tanjug\nObjavljeno: 02.12.2019. 17:27 Izmenjeno: 02.12.2019. 17:27\nČlan Predsedništva SNS Milosav Miličković reagovao je na tvrdnje lidera Dveri Boška Obradovića o navodom postojanju dva „klana“ u SNS, navodeći da je reč o Obradovićevim izmišljotinama kojima pokušava da prikrije poraznu politiku bivše vlasti.\n„Količina primitivizma, recikliranih laži, agresije i pretnji tužiocima koje je danas Obradović iznosio najbolje govori šta je jedina politika koju nudi građanima Srbije“, rekao je Miličković, navodi se u saopštenju beogradskog odbora SNS.\nMiličković je ocenio da Obradović očajnički pokusava da ubedi javnost da Dragan Ðilas nije tajkun i da ne beži od pitanja kako je, dok je bio na vlasti, od 74.000 evra, koliko je doneo iz Češke, došao do 25 miliona evra u nekretninama i 619 miliona prometa svojih firmi.\nKako je dodao, Obradović na ovaj način pokusava da prikrije i da je prethodna vlast rasprodala fabrike, ostavila pola miliona ljude bez posla i ekonomski opustošila Srbiju.\n„I možete sada pokušavati po ceo dan, ponavljati svoje lagarije i još ostrašćenije upotrebljavati termine “mafija, klanovi, pokrali“, ali narod u Srbiji zna da govorite o sebi „, rekao je Miličković koji je i potpredsednik beogradskog odbora SNS.\nObradović je danas u Skupštini Srbije izneo tvrdnju da u SNS postoje dva klana.\nKako tvrdi, jedan je navodno klan Aleksandra Vučića, a drugi Nebojše Stefanovića iza kojih stoje, kako kaže, različiti poslovi, među kojima se „jedni bave trgovinom drogom, a drugi oružjem i nekretninama“.


DONJA VOGOŠĆA: U TOKU RADOVI NA SANACIJI OŠTEĆENOG KLIZIŠTA – Općina Vogošća\nU proteklom periodu građani dijela Donje Vogošće prijavili su Službi civilne zaštite i Inspektoratu Općine Vogošće da su se na lokalitetu klizišta, koje je sanirano još 2003. godine, izvodili određeni infrastrukturni radovi koji su oštetili instalaciju vezanu za sanirano klizanje tla. Posljedica tih radova je veća količina vode koja se pojavila i ugrožavala stambene objekte u neposrednoj blizini.\nPredstavnici Službe CZ i Inspektorata obišli su ugroženu lokaciju na kojoj su počeli radovi na sanaciji oštećenog klizišta na adresi Donja Vogošća do broja 35. Radove izvodi firma „Orman“ sa kojom Općina Vogošća ima zaključen Ugovor o inspekcijskim izvršenjima.\nPrema podacima koje je ekipa TV Vogošća dobila na terenu, trebalo je i više vremena da se pronađu investitori radova, jer je došlo do promjene vlasništva zbog kupovine zemljišta. Ipak, Inspektorat je proveo kompletnu inspekcijsku proceduru, kojom je utvrđeno da je na lokalitetu Donje Vogošće izvršena nelegalna gradnja objekata-potpornih zidova a uništen je i drenažni sistem od strane prodavca zemljišta, odnosno prijašnjeg vlasnika ove lokacije. S obzirom da se radi o fizičkom licu, kazna predviđena za počinioca je, prema zakonskim propisima o prostornom uređenju u visini od 500 KM do 1.500 KM. Međutim, ovdje je problem i krivične odgovornosti, za šta je moguća kazna i do tri godine zatvora.\nPrema predračunu, radovi koje izvodi firma „Orman“ koštaju 20.000 KM. Kupac i prodavac zemljišta na kojem su radovi oštetili sanirano klizište su se dogovorili da zajednički snose troškove sadašnjih radova i uplatu novčanih sredstava izvšili na račun izvođača radova. Zavod za izgradnju KS vrši nadzor nad izvođenjem radova koji bi trebali biti završeni za 15 dana.


Ras Mc Bean, novi vokal rege benda, Soulcraft snimili album | Balkanrock.com\nNaslovnaVestiVesti iz regionaRas Mc Bean, novi vokal rege benda, Soulcraft snimili album\nRas Mc Bean, novi vokal rege benda, Soulcraft snimili album\nJedan od najboljih balkanskih reggae bendova, beogradski Soulcraft, upravo je završio snimanje svog trećeg studijskog albuma. Novi pevač Soulcrafta je svetska zvezda reggae muzike, Ras Mc Bean. Novih petnaest autorskih pesama snimljeno je u beogradskom studiju Blaze i sada sledi finalizacija – miks i mastering.\nČlanovi Soulcrafta predložili su Mc Beanu da doputuje u Beograd i da zajedno snime novi album, što je u saradnji sa izdavačkom kućom Ammonite Records pretvoreno u delo. Album će biti objavljen u proleće 2018.\nRas Mc Bean je izvođač koji je dobro poznat svim pravim ljubiteljima reggae muzike širom sveta. Rođen je u Engleskoj Gvajani 1962 godine, a živi i radi u Parizu. 2004 godine objavio je album Pack Up And Leave, kojim se svrstao među vodeće evropske reggae izvođače. Sarađivao je sa reggae zvezdama kao što su Anthnony B. i Morgan Heritage, kao i Sizzla, Dennis Brown, Gentleman, Turbulence, Luciano i mnogi drugi sa kojima je učestvovao na istim kompilacijskim albumima.\nPrezadovoljan uzajamnim razumevanjem koje je za kratko vreme ostvareno između njega i grupe Soulcraft, Mc Bean je odlučio da u budućnosti bude stalni i ravnopravni član Soulcrafta, umesto da, kao što je bilo očekivano, Soulcraft postane njegov prateći bend. Na pitanje kako je doneo ovu neuobičajenu odluku, slavni pevač odgovara:\n– Ja pevam o pravdi i jednakosti, treba to o čemu pevam pokazati i na delu u stvarnom životu.